title: M163 Vulcan

text: Asetyypin vaunualusta pohjautuu M113 -tyyppiin. M163 Vulcanin heikkouksina voitiin nähdä tulen epätarkkuus sekä suhteellisen lyhyt kantomatka. Näitä silmällä pitäen kehiteltiin tähän aselajin haaraan muita korvaavia aseita, jotka olivat usein tutkalla ohjattuja: kuten M247 Sergeant York.


title: M163 Vulcan

text: Vaunu on nelimiehistöinen. Moottorina toimii Detroit 6V-53 dieselmoottori, teholtaan 215 hv (160 kW). Suurin maantienopeus on 67 km/t. Panssaroinnin vahvuus on 38 mm. Ajoneuvo on uintikykyinen, eli se on niin sanottu amfibiovaunu.


title: M163 Vulcan

text:
Usea Yhdysvaltain liittolaismaa on tätä asetyyppiä käyttänyt, mukaan lukien Israel − Etelä-Korean ohella. Yhdysvalloissa M163:n palvelusaika kesti vuodet 1968–1994. M42 Dusterin tavalla, tämä vaunutyyppi otti osaa Vietnamin sotaan. Siinä M163 palveli enimmäkseen jalkaväen tukiaseena.http://www.military-today.com/artillery/m163_vulcan.htm (Luettu 6.10.2013)
http://www.fas.org/man/dod-101/sys/land/m163.htm (Luettu 6.10.2013)
http://www.militaryfactory.com/armor/detail.asp?armor_id=141 (Luettu 6.10.2013)
http://weaponsystems.net/weapon.php?weapon=EE03%20-%20M163%20Vulcan (M163, luettu 7.10.2013)
http://www.kitsune.addr.com/Rifts/Rifts-Earth-Vehicles/Golden_Age/GAW_M163_VADS.htm (Luettu 7.10.2013)
http://libellule.heavy.jp/site/vehicules/x-M163Vulcan.html (Luettu 7.10.2013)


title: Joonathan Kettunen

text: Joonathan Kettunen (s. maaliskuu 1985, Helsinki) on suomalainen lauluntekijä, ääninäyttelijä ja musiikkituottaja. Hän on säveltänyt kappaleita mm. seuraaville artisteille: Robin, Tiktak, Jani Wickholm, Mikko Sipola, Hurja ja Jani-Petteri. Vuodesta 2008 lähtien hän on toiminut freelancer äänittäjänä mm. Uptempo-studiolla, joka tuottaa pääasiassa jälkiäänityksiä mm. tv-sarjoihin, elokuviin ja peleihin. Joonathan on julkaissut soolotuotantoaan nimellä Kettu.


title: Onnentähti

text: Onnentähti on kesällä 2012 perustettu suomalainen tanssi- ja iskelmäyhtye. Yhtye sai alkunsa Laajavuoren Kesäteatterin kesällä 2012 esittämästä "Suuresta tangomusikaalista", jonka pääosissa olivat laulajat Arja Koriseva, Saija Tuupanen, Tommi Soidinmäki, Angelika Klas ja Hannu Lehtonen.


title: Onnentähti

text: Onnentähti on ollut säestäjänä Sinivalkoiset äänet -konserteissa, vuoden 2013 Suomi Iskelmän SM-kisoissa sekä Lotta ja luutnantin sydän -konserttisarjassa.


title: Onnentähti

text: Onnentähti soittaa lokakuussa 2013 julkaistulla "Lotta ja luutnantin sydän" -levyllä, jonka solisteja ovat Tommi Soidinmäki, Terhi Matikainen ja Raimo Salo. Onnentähti julkaisi lokakuussa 2013 myös ensimmäisen singlensä "Ajatustenlukija".


title: DEL-kausi 1994–1995

text: DEL-kausi 1994–1995 oli DEL-liigan historian ensimmäinen kausi. Sarjaan osallistui 18 joukkuetta, mutta MadDogs München jätti kauden kesken 27 ottelun jälkeen taloudellisten syiden vuoksi.


title: DEL-kausi 1994–1995

text: Runkosarja oli 44 ottelun mittainen, jonka jälkeen 16 joukkuetta eteni pudostuspeleihin. Pudostuspelien kaksi ensimmäistä kierrosta pelattiin paras seitsemällä -systeemillä, mutta välierät ja loppuottelu pelattiin paras viidellä -systeemillä.


title: DEL-kausi 1994–1995

text: Runkosarjan voitti Berliner SC Preussen ja ainoana pudostuspelien ulkopuolelle jäi Eisbären Berlin. Loppuotteluun etenivät lopulta runkosarjan toinen, EV Landshut sekä runkosarjan viides, Kölner Haie. Kölner Haiesta tuli DEL-liigan ensimmäinen mestari.


title: DEL-kausi 1994–1995

text: Runkosarjan pistepörssin voitti tšekkiläinen Jiří Dopita ja pudotuspelien pistepörssin kanadalainen Mike Bullard. Kaudella sarjassa pelasi myös yksi suomalainen, Jari Grönstrand, joka edusti ESG Füchse Sachsenia.


title: DEL-kausi 1994–1995

text: Jan Eysselt korvasi hänet kesken kauden.


title: DEL-kausi 1994–1995

text: Torjuntapörssissä on huomioitu vähintään 10 ottelua pelanneet maalivahdit.


title: Dwayne Bowe

text: Dwayne Lorenzo Bowe (s. 21. syyskuuta 1984 Miami, Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän on edustanut NFL-liigassa pelaavia Kansas City Chiefsiä (2007-14) ja Cleveland Brownsia (2015). Bowe teki vuonna 2014 kahden vuoden sopimuksen Cleveland Brownsin kanssa, mutta Browns sanoi joukkueessa vaisusti esiintyneen Bowen sopimuksen irti maaliskuussa 2016.


title: Dwayne Bowe

text: Ennen ammattilaisuraansa Louisianan osavaltionyliopiston joukkueessa pelannut Bowe varattiin NFL:n vuoden 2007 varaustilaisuuden ensimmäisellä kierroksella, 23. pelaajana.


title: Martin Isaksson

text: Gunnar Martin Isaksson (20. kesäkuuta 1921 – 16. joulukuuta 2001) oli ahvenanmaalainen varatuomari, Ahvenanmaan maakunnan maaneuvos 1967–1972, Ahvenanmaan maaherra 1972–1982 ja sen jälkeen suurlähettiläs Reykjavikissa 1982–1985.


title: Bautzen (piirikunta)

text: Bautzen on piirikunta Saksin osavaltiossa, Saksassa. Piirikunnan pinta-ala on noin 2 390 neliökilometriä ja asukasluku 310 898 (2012). Sen pääkaupunki on Bautzen.


title: Bautzen (piirikunta)

text: Bautzenin naapurit ovat etelästä myötäpäivään lueteltuna Tšekki, Sächsische Schweiz-Osterzgebirgen piirikunta, Dresdenin piiritön kaupunki, Meißenin piirikunta Brandenburgin osavaltiossa, sekä Görlitz.


title: Sächsische Schweiz-Osterzgebirge

text: Sächsische Schweiz-Osterzgebirge on piirikunta Saksin osavaltiossa, Saksassa. Piirikunnan pinta-ala on noin 1 653 neliökilometriä ja asukasluku 245 927 (2012). Sen pääkaupunki on Pirna. Piirikunta luotiin 2008 yhdistämällä entiset Sächsische Schweizin ja Weißeritzkreisin piirikunnat.


title: Sächsische Schweiz-Osterzgebirge

text: Piirikunnan naapurit ovat lännestä myötäpäivään lueteltuna Mittelsachsenin ja Meißenin piirikunnat, Dresdenin piiritön kaupunki, Bautzenin piirikunta, sekä Tšekki.


title: William Isaksson

text: Karl William Isaksson (15. marraskuuta 1866 Finström – 31. maaliskuuta 1924 Helsinki) oli ahvenanmaalainen juristi, Ahvenanmaan maaherra 1918–1922, korkeimman oikeuden apujäsen 1923–1924. Hän oli sitä ennen kansanedustaja (rkp) 1914–1917 sekä Turun hovioikeuden virkamies vuoteen 1917.


title: Mauri Isokoski

text: Mauri Kullervo Isokoski (s. 1933) on suomalainen lääkäri. Hän on ollut Tampereen yliopiston avotereydenhuollon professori 1973–1996 ja tutkinut epidemiologiaa ja yleislääketiedettä. sekä mahakatarria ja laktoosi-intoleranssia. Hän loi yliopiston lääketieteelliselle tiedekunnalle hyvää imagoa terveyskeskuslääkärien kouluttajana.


title: C. G. Tötterman

text: Carl Gustaf Tötterman (21. kesäkuuta 1836 Pyhäjärvi Vpl. – 20. toukokuuta 1895 Helsinki oli Suomen Lähetysseuran toinen lähetysjohtaja, ja hän toimi tässä tehtävässä vuodesta 1877 lähtien aina kuolemaansa 1895 saakka.


title: C. G. Tötterman

text: C. G. Tötterman tuli pappissuvusta, hänen isänsä oli kappalainen, varapastori Claes Kristian Albert Tötterman, joka toimi hänen syntymänsä aikoihin Pyhäjärven Vl. vt. kirkkoherrana ja Joutsan kappalaisena. Hänen äitinsä oli Gustava Fredrika Stenroth. Ylioppilaaksi hän valmistui Porvoon kymnaasista, ja papiksi hänet vihittiin vuonna 1860. Hän oli vuodesta 1861 lähtien naimisissa Ida Lovisa Ranckenin (1834—1907) kanssa. Metsänhoitaja, metsäneuvos Karl August Fredrik Tötterman (1866—1931) oli heidän poikansa.


title: C. G. Tötterman

text: Tötterman oli Suomen Lähetysseuran johtokunnan jäsen vuodesta 1866 lähtien. K. J. G. Sireliuksen siirryttyä pois lähetysjohtajan tehtävästä hänen tilalleen valittiin Tötterman, jota Remes luonnehtii seuran kotimaisessa työssä “varsinaiseksi uranuurtajaksi”. Sen sijaan ulkomaanasioissa hän oli passiivinen. Toiminnan painopisteenä oli seuran talouden kohentaminen, jotta vuonna 1870 Ambomaalla aloitettua lähetystyötä olisi voitu jatkaa entisessä laajuudessa. Elämänsä viimeisen vuosikymmenen ajan Tötterman oli jatkuvasti sairas. Remeksen kuvauksesta päätellen hän sairasti kenties Parkinsonin tautia. Häntä painoivat myös velat. Lähetysjohtajan toimen ohella hän hoiti 1880-luvun lopulla myös rautatiesaarnaajan viransijaisuutta, joten hänellä kaksi oli täystoimista työtä. 14. toukokuuta 1895 Tötterman sairastui keuhkokuumeeseen, johon hän kuoli kuusi päivää myöhemmin. Hänen tilalleen lähetysjohtajaksi valittiin pastori Akseli Hirn.


title: Dez Bryant

text: Desmond "Dez" Bryant (s. 4. marraskuuta 1988 Lufkin, Texas) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigassa pelaavaa Dallas Cowboysiä.


title: Dez Bryant

text: Parhaimmillaan NFL:n laitahyökkääjien eliittiin kuuluvalla Bryantilla on ollut urallaan ongelmia kentän ulkopuolella muun muassa raha-asioiden kanssa. Hän on myös ollut pidätettynä useaan otteeseen.


title: Atlasterrieri

text: Atlasterrieri ("Atlas Terrier") on yhdysvaltalainen koirarotu, jota ei FCI eikä mikään muukaan suurempi kenneljärjestö ole tunnustanut. Sillä ei nimestään huolimatta ole mitään tekemistä Atlasvuorten kanssa, vaan se on maailman ainoa koirarotu, joka on nimetty Atlas-tiekartaston mukaan.


title: Atlasterrieri

text: Atlasterrierin pää on korvien välistä litteä ja siinä on erottuva, joskaan ei jyrkkä otsapenger. Silmät ovat mantelinmuotoiset, väriltään joko tumman- tai pähkinänruskeat, keltaiset, meripihkanväriset, koboltinsiniset, vihreät tai jopa läpikuultavat. Korvat ovat taittuneet ja v:n muotoiset. Niska on kohtuullisen pitkä ja rintakehä laaja. Alkuperämaassa häntä saatetaan typistää, mutta sen voi jättää myös pitkäksi. Luonnonmukainen häntä riippuu levossa alhaalla ja kaartuu selän ylle koiran ollessa valpas tai keskittynyt. Typistetyn hännän tulee olla pystyssä kannettu.


title: Atlasterrieri

text: Rodusta on kaksi karvamuunnosta, sileä ja karkea. Kaikki värit sallitaan valkoista lukuun ottamatta, minkä lisäksi kaksivärisillä yksilöillä valkoisen osuuden tulee rajoittua kasvokuvioon, kaulan alueelle, rintakehään ja varpaisiin. Yleisimpiin vaihtoehtoihin lukeutuvat punainen ja merle. Koko jaetaan kolmeen eri luokkaan, jotka määritellään korkeuden mukaan: pieni on 33-38 cm, kääpiö 28-33 cm ja toy 23-28 cm. Painorajat menevät osittain ristiin: pieni painaa 6-8 kg, kääpiö 4,6-6,9 kg ja toy 2,7-5,4 kg.


title: Atlasterrieri

text: Rotu on älykäs, omapäinen, energinen ja nopea oppimaan uusia asioita. Oppimiskyvystään huolimatta sitä ei ole aina helppo kouluttaa, koska jääräpäisyyttään se myös koettelee omistajansa auktoriteettia. Se tulee monia muita terriereitä paremmin toimeen muiden koirien kanssa, mutta sillä on kuitenkin usein suuri ego. Sillä on voimakas saalisvietti ja se vaatii paljon liikuntaa. Aktiviteetteja vaille jätetty yksilö saattaa herkästi haukkua, kaivella ja pureskella kiellettyjä esineitä. Atlasterrieriä käytetään sekä seurakoirana että luolametsästykseen.


title: Atlasterrieri

text: Long islandilainen Jack Russell -terrieri-kasvattaja Lauren Wolfe pani 1980-luvun lopulla merkille rodulleen tyypillisen kaksivärisyyden aiheuttamat terveysongelmat. Hän päätti tämän vuoksi alkaa jalostaa omaa, yksiväristä linjaa, jonka kantakoiriksi hän valitsi vuonna 1990 kaksi punaista koiraa. Aluksi hän luuli näitä puhdasrotuisiksi, mutta ne osoittautuivatkin sittemmin olleen Jack Russell -terrierin ja borderterrierin risteytyksiä. Kenties juuri koirien sekarotuisen taustan johdosta, Lauren päätti luoda kokonaan uuden rodun pelkän värilinjan sijaan. Niinpä hän risteytti nämä kaksi punaista yksilöä Jack Russell -terriereidensä kanssa. Tämän lisäksi hän jalosti Jack Russell -terrierin ja patterdalenterrierin risteytyslinjaa, jonka sittemmin yhdisti punaiseen Jack Russell -terrieri-borderterrieri-linjaansa. Myöhemmin hänen onnistui hankkia jalostusohjelmaansa merle-värinen metsästyslinjainen amerikanrottaterrieri, joka yhdessä poikansa - merle-värisen risteytyksen, jonka emo oli ollut patterdalenterrieri - kanssa toi linjaan myös merlen värityksen.


title: Atlasterrieri

text: Jalostuslinja ja uuden rodun kantapopulaatio oli täten muodostettu. Laurenin oli kuitenkin vaikea keksiä sille sopivaa nimeä, kunnes hän sattui vilkaisemaan ostamassaan tiekartastossa ollutta maapallon kuvaa. Koska hänen jalostuskantaansa kuului koiria eri puolilta maailmaa Brittein saarilta ja Saksasta aina Suomeen ja Australiaan asti, sai hän silloin idean käyttää nimitystä atlasterrieri. Vuonna 2001 perustettiin "The Atlas Terrier Association" (ATA), mutta toistaiseksi rotua ei ole tunnustettu virallisesti missään järjestössä.


title: Atlasterrieri

text: Vaikka rodun jalostuksen tarkoituksena on alun perin ollut luoda terveempi vastine Jack Russell -terrierille, myös sille tyypillisen merle-värin taustalla vaikuttava geeni on yhteydessä terveysongelmiin. Tämän vuoksi ATA yrittää edelleen panostaa terveystutkimuksiin ja tarkasti valikoivaan jalostukseen.


title: Anselmi Hirvonen

text: Anselmi Hirvonen (s. 1979) on suomalainen oopperaohjaaja.


title: Anselmi Hirvonen

text: Hirvonen valmistui vuonna 2008 ohjaajaksi ja teatteritaiteen maisteriksi Pietarin valtiollisesta teatteritaiteen akatemiasta. Aiemmin hän opiskeli Helsingin yliopistossa pääaineenaan teatteritiede. Musiikkiopinnot alkoivat sellonsoitolla Itä-Helsingin musiikkiopistossa 1985–1995 ja hän on toiminut monipuolisesti myös muusikkona.


title: Anselmi Hirvonen

text: Hirvosen oopperaohjauksia on nähty muun muassa Helsingissä, Turussa, Porissa, Rovaniemellä ja Lohjan Tenoripäivillä, teoksina Mozartin Figaron häät, Taikahuilu, Così fan tutte ja Bastien und Bastienne, Tšaikovskin Jevgeni Onegin, Madetojan Pohjalaisia, Lehárin Paganini, Rossinin Tuhkimo (Hirvosen lyhentämä ja sovittama 60 min. versio) Gian Carlo Menottin Puhelin, Nikolai Rimski-Korsakovin Mozart ja Salieri, Francis Poulencin Ihmisääni, Jukka Linkolan Myrkkyhuntu (kantaesitys) ja Antti Nissilän Pyhät seinät (kantaesitys). Hirvonen on tehnyt ohjaajana yhteistyötä muun muassa kapellimestareiden Philippe Auguin, Okko Kamu, John Storgårds, Will Humburg ja Pertti Pekkanen kanssa.


title: Anselmi Hirvonen

text: Hän on sovittanut usean ohjauksensa dramaturgisesti uuteen muotoon ja kirjoittanut uudet dialogit Taikahuiluun, Paganiniin, Tuhkimoon ja Bastien und Bastienneen.


title: Anselmi Hirvonen

text: Uudelleenohjaajana Hirvonen on toiminut Savonlinnan Oopperajuhlilla ("Tosca" 2011 ja 2015, "Taikahuilu" 2012 ja 2014) sekä Viron Kansallisooppera Estoniassa ("Jevgeni Onegin" 2004). Aiemmin hän on toiminut muun muassa Ralf Långbackan ja Keith Warnerin apulaisohjaajana Suomen lisäksi Virossa ja Beijing Music Festivaleilla Kiinassa.


title: Anselmi Hirvonen

text: Hirvonen on esiintynyt myös näyttelijänä ja laulajana esimerkiksi Pietarin Zazerkalie-teatterin produktioissa vuosina 2005–2008 kuudessa eri roolissa, muun muassa "Gianni Schicchin" Notaarina. Lisäksi hän on dubannut ja dubbausohjannut animaatiosarjoja televisioon.


title: Anselmi Hirvonen

text: Hirvosen isä on ooppera- ja oratoriolaulaja Anssi Hirvonen ja sisar muusikko ja televisiojuontaja Siina Hirvonen, jonka Siina & Taikaradio -duossa Anselmi Hirvonen on esiintynyt kitaristina lastenkonserteissa eri puolella Suomea.


title: Anselmi Hirvonen

text: Hirvonen oli Suomen Wagner-seuran Bayreuth-stipendiaatti vuonna 2011.


title: Amerikanoravakoira

text: Amerikanoravakoira ("American Squirrel Dog") on yhdysvaltalainen koirarotu, jota FCI ja muutkaan merkittävät kenneljärjestöt eivät ole tunnustaneet. Sillä on ainoastaan "National Kennel Club":n hyväksyntä ja se on rekisteröity "United Squirrel Dog Registration":iin. Sitä ei tule sekoittaa cajuninoravakoiraan.


title: Amerikanoravakoira

text: Amerikanoravakoiran pää on pitkänomainen ja sivusta katsottuna litteä. Silmät ovat pyöreät, korvat joko pystyt - mikä on toivottava ominaisuus - tai riippuvat. Niska on hieman kaareutunut ja vahva, selkä suora ja kylkiluut kaareutuneet ja syvät. Käpälät ovat kissamaiset, häntä voi olla joko pitkä tai luonnostaan töpö. Luonnostaan pitkät hännät yleensä typistetään alkuperämaassa 2,5-7,5 cm:n mittaiseksi. Lyhyt karvapeite on laadultaan sileä, ja sen väritys vaihtelee valkoisesta ja vehnästä (fawnista) punaiseen ja brindleen, joista valkoinen ja vehnä ovat toivotuimmat. Myös kaksiväriset koirat joko ruosteenruskein, tan-värisin, brindlein tai mustin merkein sallitaan. Säkäkorkeus on noin 35,5–51 cm ja paino 9-13,5 kg.


title: Amerikanoravakoira

text: Rotu on luonteeltaan ystävällinen, joskin perhettään kohtaan suojelevainen. Sillä ei ole myöskään vaikeuksia tulla toimeen muiden koirien kanssa. Se on aktiivinen ja työskennellessään hiljainen aina saaliin löytymiseen asti. Sen tyypillinen metsästystapa on feisteille ja treeing cureille ominainen ns. "treeing" eli puuhun ajaminen. Koska sillä on voimakas luontainen taipumus oravan metsästykseen, se ei vaadi juurikaan koulutusta työhönsä.


title: Amerikanoravakoira

text: Amerikanoravakoira on kotoisin Yhdysvaltain keskilännestä ja eteläosista. 1990-luvun loppupuolella kaksi feist-kasvattajaa, eteläcarolinalainen George Chisenhall Elginistä ja arkansaslainen Billy Ainsworth Magnoliasta risteyttivät silloisiin feist-linjoihinsa blackmouth curia, alkuperäistä mountain curia, amerikanpitbullterrieriä ja amerikanrottaterrieriä. Aluksi näistä risteytyksistä syntynyt jalostuspopulaatio rekisteröitiin feist-rekisteriin pelkkänä erillisenä linjana, mutta vuonna 2003 "National Kennel Club" tunnusti sen omaksi rodukseen. Nimensä mukaisesti sitä käytetään oravan metsästykseen.


title: Capheatoninterrieri

text: Capheatoninterrieri ("Capheaton Terrier") on brittiläinen koirarotu, joka ei ole FCI:n tunnustama.


title: Capheatoninterrieri

text: Capheatoninterrierin korvat ovat riippuvat ja rinnanympärys on enimmillään 43 cm. Alkuperämaassa kannukset poistetaan syntymän jälkeen ja häntä typistetään. Sekä sileä että karkea karvamuunnos tunnetaan. Väritys on joko kastanjanruskea tai ruosteenpunainen (tan), ja molemmissa tulee olla tumma maski. Tämä värisävy on terriereille hyvin epätyypillinen ja poikkeuksellinen. Säkäkorkeus vaihtelee 23-33 cm välillä.


title: Capheatoninterrieri

text: Rotu on erittäin uskollinen ja omistajaansa kiintynyt, minkä vuoksi se ei pidä yksinolosta. Se on oppivainen, leikkisä ja helppo kouluttaa, ja se tulee normaalisti hyvin toimeen lasten kanssa. Sen tulee kuitenkin osoittaa selkeää riistaviettiä ja metsästyshalukkuutta, minkä vuoksi se ei välttämättä pysty elämään samoissa tiloissa muiden lemmikkien kanssa. Pääasiallinen käyttötarkoitus onkin kettujen ja kaniinien ajuemetsästys viljapelloilla ja pensasaitojen luona, ja työssään se on ehdottoman peloton ja sitkeä. Lisäksi se on etevä rottakoira ja erinomainen seurakoira.


title: Capheatoninterrieri

text: Capheatoninterrieri on kotoisin Koillis-Englannin Northumberlandissa sijaitsevasta Capheatonin kylästä. Vuonna 1984 kyseisessä kylässä asuva maanomistaja Suzy Browne Swinburne osti tuntematonta alkuperää olevan terrierin nimeltä Dougal. Hän ihastui koiraan niin, että halusi siirtää sen luonteen ja ulkonäön eteenpäin seuraaville sukupolville. Vuonna 1988 hän aloitti jalostuksen astuttamalla Bramble-nimisen terrierinartun Dougalilla. Seuraava sukupolvi risteytettiin vuorostaan Jack Russell -terrierin ja lancashirenkarjakoiran kanssa. Näin oli luotu pohja uudelle rodulle, joka alkoi saavuttaa suosiota Northumberlandin kreivikunnassa. "Capheaton Terrier Society" perustettiin vuonna 2004 ja se yrittää paraikaa etsiä lisää capheatoninterrierin omistajia populaation määrän kartoittamiseksi ja rekisterin ylläpitämiseksi.


title: Amerikan Suomalainen Sosialistijärjestö

text: Amerikan Suomalainen Sosialistijärjestö (lyh. ASS, , FSF) oli 1900-luvun alussa perustettu Yhdysvaltain sosialistisen puolueen suomenkielinen järjestö. Se toimi puolueen amerikansuomalaisten jäsenten keskuudessa ja oli yksi lukuisista siirtolaisten perustamista erikielisistä jaostoista. Sosialistijärjestön jäsenmäärä vaihteli 2 000 ja 12 000 välillä, ollen korkeimmillaan vuonna 1913. Järjestön lopullisen hajoamisen aikoihin vuonna 1921 jäseniä oli noin 6 300.


title: Amerikan Suomalainen Sosialistijärjestö

text: Suomalainen Sosialistijärjestö aloitti laajamittaisen toimintansa vuosien 1902–1903 aikana. Aluksi eri puolille maata perustetut osastot olivat itsenäisiä, kunnes ne lokakuussa 1904 järjestivät yhteisen kokoontumisen Clevelandissä. Paikalle oli saapunut delegaatioita, jotka edustivat yhteensä 40 paikallista osastoa. Kokouksessa ei kuitenkaan vielä tehty päätöstä yhteistoiminnan aloittamisesta. Toinen kokoontuminen pidettiin elokuussa 1906 Minnesotan osavaltion Hibbingissä. Nyt perustettiin yhteinen organisaatio, jota johtamaan valittiin viisihenkinen johtokunta sekä yleiskokous, jossa olivat edustettuina kaikki jaostot. ASS jaettiin Hibbingin kokouksessa myös kolmeen maantieteelliseen alueeseen; itäiseen, keskiseen ja läntiseen. Niiden johdossa olivat seitsenhenkiset alueneuvostot. Jokainen kolmesta alueesta palkkasi erityisen aluesihteerin sekä aloitti julkaisemaan omaa suomenkielistä lehteä.


title: Amerikan Suomalainen Sosialistijärjestö

text: Vuosina 1914–1915 Sosialistijärjestön toimintaa leimasivat riidat puolueen maltillisemman osan sekä anarkosyndikalistista Industrial Workers of the World -ammattiliittoa tukeneen radikaalin siiven välillä. Vastaava sisäinen riitely oli koettu emopuolueessa jo paria vuotta aikaisemmin. ASS:n anarkosyndikalistit perustivat Duluthissa oman sanomalehden Sosialistin, joka myöhemmin ilmestyi nimellä Industrialisti. Lehteä julkaistiin aina vuoteen 1975 saakka. Sen toimittajiin kuuluivat muun muassa Leo Laukki, Yrjö Sirola sekä William Risto. Sosialistijärjestön maltillisempaa siipeä johti Frank Aaltonen. Heinäkuussa 1914 ASS:n keskuskomitea erotti 40 Sosialisti-lehteä tukenutta paikallisosastoa, lisäksi 30 anarkosyndikalisteja ja suoraa toimintaa kannattanutta osastoa erosi vapaaehtoisesti. Suurin osa näistä paikallisjaostoista toimi keskilännen Minnesotassa ja Michiganissa. Kaikkiaan Suomalaisesta Sosialistijärjestöstä erosi noin 4 000 jäsentä.


title: Amerikan Suomalainen Sosialistijärjestö

text: Lokakuun vallankumouksen ja Suomen sisällissodan jälkimainingeissa osa ASS:n jäsenistä alkoi kannattamaan vallankumouksellista marxilaisuutta, joka johti 1920-luvun alussa järjestön hajoamiseen. Joulukuussa 1920 Illinois'n Waukeganissa pidetyssä kokouksessa päätti Amerikan Suomalainen Sosialistijärjestö äänestyksen jälkeen vetäytyä Sosialistisen puolueen alaisuudesta ja erota sen jäsenyydestä. ASS:n jäseniä liittyi vuonna 1919 perustettuihin Yhdysvaltain kommunistiseen puolueeseen sekä Amerikan kommunistiseen työväenpuolueeseen. Suurin osa pysyi aluksi kuitenkin riippumattomina, he eivät myöskään palanneet sosialistisen puolueen jäseniksi.


title: Amerikan Suomalainen Sosialistijärjestö

text: Tilanne muuttui vuonna 1921. Tammikuussa Amerikan Suomalainen Sosialistijärjestö organisoitiin uudelleen nimellä United States Finnish Socialist Organization (Yhdysvaltain Sosialistipuolueen Suomalainen Järjestö). Se oli aktiivisesti mukana sosialistisen puolueen toiminnassa aina pitkälle toisen maailmansodan jälkeiselle ajalle. Saman vuoden lopulla uuden järjestön ulkopuolelle jättäytyneitä ASS:n jäseniä liittyi vastaperustettuun Amerikan työväenpuolueeseen, muodostaen jopa 40% sen jäsenistöstä. Yhdysvaltain Suomalainen Työväenjärjestö -nimellä tunnetun järjestön toiminta loppui vuonna 1941 ja se sulautui International Workers Order -järjestöön.


title: Amerikan Suomalainen Sosialistijärjestö

text: Amerikan Suomalainen Sosialistijärjestö julkaisi kolmea sanomalehteä. Suurin lehdistä oli 12 000 kappaleen levikillään keskilännessä ilmestynyt "Työmies". Läntisen alueen "Toverin" levikki oli 4 000 ja idässä ilmestyneen "Raivaajan" noin 6 000. Näiden lisäksi ASS alkoi julkaisemaan myös kolmea valtakunnallista lehteä. Sosialismin teoriaa käsittelevä "Säkeniä" ilmestyi kuukausittain Massachusettsin Fitchburgissa. Kahdesti kuukaudessa puolestaan ilmestyi sarja- ja pilakuvia sisältänyt "Lapatossu", jota julkaistiin Michiganin Hancockissa. Naisille tarkoitettu "Toveritar" ilmestyi Oregonissa Astorian kaupungissa. Lisäksi ASS rahoitti huomattavasti Kanadan puolella Port Arthurissa julkaistua "Työkansa"-lehteä.


title: Amerikan Suomalainen Sosialistijärjestö

text: Yksi näkyvimpiä osia Amerikan Suomalaisen Sosialistijärjestön toiminnassa olivat kokoontumispaikkoina toimineet työväentalot eli ns. haalit, joita rakennettiin kaikkiin keskeisimpiin suomalaisten siirtolaisten asuttamiin kaupunkeihin. Duluthin kaupungissa Minnesotassa toimi Työväen Opisto (Work People's College), joka oli radikaali ASS:n anarkosyndikalistisen siiven hallussa ollut college. Syndikalistien omistama Workers' Socialist Publishing Company -kustannusyhtiä julkaisi myös "Industrialisti" ja "Tie Vapauteen" -lehtiä.


title: Tomasz Radzinski

text: Tomasz Radzinski (s. 14. joulukuuta 1973 Poznań, Puola) on puolalais-kanadalainen aktiiviuransa lopettanut jalkapalloilija, pelipaikaltaan hyökkääjä. Hän toimii belgialaisseura Lierse SK:n teknisenä johtajana.


title: Tomasz Radzinski

text: Radzinski aloitti jalkapallon pelaamisen puolalaisessa Cuiavia Inowrocławissa, josta hän vuonna 1987 siirtyi saksalaiseen VfL Osnabrückiin. Vuonna 1990 Radzinski muutti Kanadaan, jossa hän ehti edustaa North York Rocketsia ja St. Catherines Wolvesia, kunnes palasi Eurooppaan vuonna 1994 siirtyessään belgialaiseen Germinal Ekereniin. Pelattuaan Ekerenissä reilut sata sarjaottelua hän siirtyi belgialaiseen suurseuraan Anderlechtiin vuonna 1998. Siellä Radzinski teki yhteensä 52 liigamaalia ja viimeisellä Anderlecht-kaudellaan lisäksi viisi maalia Mestarien liigassa. Vuonna 2001 englantilainen Everton osti Radzinskin 4,5 miljoonalla punnalla, mikä oli suurin koskaan kanadalaisjalkapalloilijasta maksettu siirtosumma.


title: Tomasz Radzinski

text: Evertonissa Radzinski ehti tehdä 25 maalia 91:ssä Valioliiga-ottelussa, kunnes pyysi siirtoa muualle. Hän siirtyikin vuonna 2004 kolmivuotisella sopimuksella ja 1,75 miljoonan punnan siirtosummalla samassa sarjassa pelanneeseen Fulhamiin. Siellä hän ei onnistunut yhtä hyvin kuin edellisessä seurassaan, ja uuden managerin Lawrie Sanchezin aloittaessa Radzinski joutui jättämään seuran kesällä 2007. 28. elokuuta 2007 Radzinski siirtyi vapaana pelaajana kreikkalaiseen Skoda Xanthiin. Vaikka sopimus tehtiin päättymään vasta vuonna 2010, palasi Radzinski jo seuraavana kesänä Belgiaan, Lierseen. Hän kertoi pyrkineensä pois Kreikasta epäiltyään joukkuetovereitaan sopupeleistä. 29. tammikuuta 2012 Radzinski siirtyi puolivuotisella sopimuksella Waasland-Bevereniin. Sopimuksessa oli myös vuoden optio, jota ei kuitenkaan käytetty, vaan Radzinski lopetti pelaajauransa kesällä 2012.


title: Tomasz Radzinski

text: Maajoukkuetasolla Radzinski edusti Kanadaa, jonka A-maajoukkueessa hän teki ensiesiintymisensä kesäkuussa 1995 Turkkia vastaan pelatussa ottelussa. Yhteensä Radzinski pelasi 46 maaottelua ja teki niissä kymmenen maalia, joista kolme MM-karsinnoissa ja yhden vuoden 1996 CONCACAF Gold Cupissa.


title: Tomasz Radzinski

text: Radzinskilla on myös Belgian kansalaisuus, jonka hän sai avioliiton kautta.


title: Onnistu Venäjällä

text: Onnistu Venäjällä on suomenkielinen käytännön opas etabloitumisesta Venäjän markkinoille ja liiketoimintaan liittyvien oikeudellisten ja muiden riskien hallinnasta.


title: Onnistu Venäjällä

text: Niin toiminnan harjoittamista Venäjällä harkitsevan kuin siellä jo toimivan yrityksen tulee tuntea maan lainsäädäntö ja tapakulttuuri. Kirjassa avataan konkreettisesti Venäjän voimassa olevaa osakeyhtiö- ja työlainsäädäntöä ja kerrotaan, kuinka yrityksen tulee hoitaa asiansa itärajan tuolla puolen.Lainsäädännön lisäksi kirjassa kerrotaan myös tosi asiassa huomattavasti liiketoimintaan vaikuttavasta venäläisestä tapakulttuurista. Teos sisältää runsaasti esimerkkejä ulkomaisten yritysten Venäjällä tekemistä virheistä ja liiteosion, johon on koottu tärkeimmät Venäjällä toimimiseen tarvittavat lomakkeet niin suomeksi kuin venäjäksi.


title: Onnistu Venäjällä

text: ”Keskeinen viesti kirjassa on, että Venäjällä ja Suomessa on kyse kahdesta täysin erilaisesta ympäristöstä ja maailmasta. Kirjassa esitellään lukuisia tapoja myös epäonnistua maassa. Siksi on hyvä käydä läpi oppaan tarkistuslistat, pöytäkirjat ja sopimusmallit. […] Tuhti tietopaketti on mielenkiintoista ja käytännönläheistä luettavaa, eikä jätä paljonkaan arvailujen varaan.” – Talouselämä 14/2012


title: Onnistu Venäjällä

text: Oppaan kirjoittaja asianajaja Matti Honkanen toimii partnerina Asianajotoimisto Teperi & Co Oy:ssä. Hän on työskennellyt lähes 30 vuotta Neuvostoliiton ja Venäjän yritysjuridiikan asiantuntijana sekä asunut ja työskennellyt Neuvostoliitossa ja Venäjällä. Honkanen on julkaissut monta Venäjän liiketoimintaa ja sopimusjuridikkaa käsittelevää teosta.


title: Birgit

text: Birgit on naisen etunimi, lyhentymä nimestä Birgitta. Birgitin nimipäivä on suomenruotsalaisen kalenterin mukaan 7. lokakuuta.


title: Birgit

text: Suomessa nimi Birgit on 1900-luvun alusta vuoden 2009 loppuun mennessä annettu Väestörekisterikeskuksen tietojen mukaan 5058 henkilölle.


title: Matti Honkanen

text: Matti Honkanen on suomalainen tietokirjailija, jonka teokset käsittelevät onnistunutta liiketoimintaa Venäjällä.


title: Matti Honkanen

text: Matti Honkanen on suomalainen asianajaja, jolla on 30 vuoden kokemuksen suomalaisvenäläisen kaupan lainsäädännön asiantuntijana. Honkanen on kirjoittanut yhteensä kahdeksan teosta, jotka käsittelevät onnistuneen liiketoiminnan harjoittamista Neuvostoliitossa ja myöhemmin, Venäjällä.


title: Matti Honkanen

text: Honkasen teokset:


title: Thomas Südhof

text: Thomas Südhof (22. joulukuuta 1955 Göttingen, Länsi-Saksa) on saksalainen biokemisti. Hän on tutkinut erityisesti neuronien kommunikaatiota. Hänet palkittiin vuonna 2013 tutkimustensa ansiosta Nobelin fysiologian tai lääketieteen palkinnolla, jonka hän jakoi James Rothmanin ja Randy Schekmanin kanssa.


title: Thomas Südhof

text: Südhof syntyi Göttingenissä vuonna 1955 ja opiskeli Göttingenin yliopistossa. Hän valmistui lääketieteen tohtoriksi 1982, jatkoi samana vuonna neurotieteen opiskeluja Max Planck -instituutissa ja väitteli tohtoriksi myös neurotieteestä.


title: Thomas Südhof

text: Väitöskirjan jälkeistä tutkimusta Südhof teki University of Texas Southwestern Medical Centerissä, jossa liittyi vuonna 1983 Michael Brownin ja Joseph L. Goldsteinin laboratorioon. Brown ja Goldstein jakoivat fysiologian ja lääketieteen Nobelin vuonna 1985. Südhof onnistui tuona aikana kloonaamaan LDL-kolesterolin reseptorin geenin.


title: Thomas Südhof

text: Südhof siirtyi vuonna 1991 Howard Hughes Medical Institute, ja hänestä tuli vuonna 2008 Stanfordin yliopiston molekyyli- ja solufysiologian professori. Südhof kiinnostui tutkimustyössään erityisesti siitä, miten aivojen neuronit kommunikoivat keskenään. Hänen tutkimustyönsä ansiosta tieto kommunikaatiosta on kasvanut selvästi. Hänet palkittiinkin ansioistaan vuonna 2013 Lasker-palkinnolla. Myöhemmin samana vuonna hän jakoi lääketieteen ja fysiologian Nobelin James Rothmanin ja Randy Schekmanin kanssa.


title: Robert Manner

text: Robert Manner (, k. 2013 Petroskoi, Karjalan tasavalta, Venäjä) oli neuvostoliittolainen, sittemmin venäjänsuomalainen lehtimies. Hän oli Petroskoissa ilmestyvän suomenkielisen Neuvosto-Karjala-sanomalehden palveluksessa 1970-luvun alusta asti. Lehti muutti nimensä Karjalan Sanomiksi 1992, ja Mannerista tuli päätoimittaja. Tässä toimessa häntä arvostettiin muun muassa hyvän ja luontevan suomen kielen taitonsa vuoksi. Hänen aikanaan vuonna 2004 lehti siirtyi osittain internetiin. Joulukuussa 2010 hänen tilalleen päätoimittajaksi tuli Mikko Nesvitski. Manner haudattiin 1. lokakuuta 2013 Petroskoihin.


title: Gus Kahn

text: Gustav Gerson ”Gus” Kahn (6. marraskuuta 1886 Koblenz – 8. lokakuuta 1941 Beverly Hills) oli saksalaissyntyinen yhdysvaltalainen sanoittaja.


title: Gus Kahn

text: Kahn vietti nuoruutensa Chicagossa ja aloitti musiikkiuransa New Yorkissa. Hän kirjoitti sanoituksia Broadway-näytelmiin ja yksittäisiin populaarimusiikkikappaleihin ja muutti monien muiden New Yorkin laulunkirjoittajien tavoin Hollywoodiin musikaalielokuvien yleistyessä 1930-luvulla. Hänen yhteistyökumppaneitaan olivat muun muassa Walter Donaldson, Egbert Van Alstyne, Isham Jones, Nacio Herb Brown, George ja Ira Gershwin, Sigmund Romberg sekä Buddy DeSylva. Hän teki myös toisinaan kappaleita yhdessä vaimonsa, säveltäjä Grace LeBoyn kanssa.


title: Gus Kahn

text: Vuonna 1951 julkaistiin Kahnin elämästä kertova elokuva "Lumottu laulu", jossa Kahnia näytteli Danny Thomas.


title: Gus Kahn

text: Kahn valittiin vuonna 1970 Songwriters Hall of Fameen.


title: Ville-Valtteri Starck

text: Ville-Valtteri Starck (s. 3. helmikuuta 1995 Turku) on suomalainen jalkapalloilija, joka edustaa Ykkösessä pelaavaa FC Jazzia. Hän on pelipaikaltaan vasen laitapuolustaja.


title: Ville-Valtteri Starck

text: Starck teki ensiesiintymisensä Kakkosessa Åbo IFK:ssa 4. syyskuuta 2011, kun joukkue hävisi kotonaan Ilvekselle 0–1. Veikkausliigaan hän nousi Turun Palloseurassa kaudella 2012. Starckin ensimmäinen pääsarjaottelu oli 4–0-tulokseen päättynyt TPS–FC Lahti, joka pelattiin 22. heinäkuuta 2012. Starck pelasi sekä ÅIFK:ssa että TPS:ssä kauteen 2014 asti. Hän esiintyi kolmen kauden aikana yhteensä 30 liigaottelussa.


title: Ville-Valtteri Starck

text: Helmikuussa 2015 Starck teki Ykkösessä pelanneen FC Jazzin kanssa kauden 2015 kattavan sopimuksen.


title: Hannele Lehtikuusi

text: Satu Hannele Lehtikuusi (20. helmikuuta 1960 Kitee – 20. helmikuuta 2004 Helsinki) oli suomalainen järjestöaktiivi.


title: Hannele Lehtikuusi

text: Lehtikuusi toimi Setan puheenjohtajana 1994–1997. Sitä ennen hän oli ollut Setan hallituksessa 1991–1994. Hän on ollut perustamassa Vinokinoa sekä ILGA-Europea ja kuului järjestön ensimmäiseen hallitukseen 1997.


title: Hannele Lehtikuusi

text: Lehtikuusi työskenteli vihreiden järjestösihteerinä vuodesta 1993 kuolemaansa saakka. Lehtikuusi toimi Helsingissä varavaltuutettuna kausina 1996–1999 ja 2000–2004. Vuosina 1996–2000 hän toimi Uudenmaan liiton hallituksen 1. varapuheenjohtajana. Hän oli ehdokkaana myös eduskuntavaaleissa 1995 saaden 765 ääntä ja eduskuntavaaleissa 1999 saaden 652 ääntä.


title: Hannele Lehtikuusi

text: Hannele Lehtikuusi oli rekisteröidyssä parisuhteessa Hanna Rädyn kanssa ja heillä on kaksi lasta.


title: Puoliläpäisevä kalvo

text: Puoliläpäisevä kalvo on ohut kalvo, joka päästää diffundoitumaan lävitseen vain tietyn koon tai varauksen omaavia molekyylejä tai ioneja. Tyypillisesti puoliläpäisevissä kalvoissa on hyvin pieniä reikiä, joista pienet molekyylit kuten vesi pääsevät kulkemaan kalvon lävitse. Liian suuret yhdisteet tai varaukseltaan vääränlaiset ionit eivät kykene läpäisemään puoliläpäisevää kalvoa. Puoliläpäiseviä kalvoja ovat muun muassa eliöiden solukalvot, eläinten iho, eräät synteettiset polymeerit kuten polyamidit ja eräät keraamiset aineet kuten kupariheksasyanoferraatti.


title: Puoliläpäisevä kalvo

text: Puoliläpäiseviä kalvoja käytetään useissa erotusprosesseissa teollisuudessa. Puoliläpäiseviä kalvoja hyödynnetään muun muassa osmoosissa ja käänteisosmoosissa valmistettaessa suolatonta juomakelpoista vettä merivedestä, makromolekyyliseosten konsentroimiseen, erottamiseen ja puhdistamiseen muun muassa bioteknillisissä laitoksissa ja energiatekniikassa muun muassa polttokennoissa. Kiinteitä huokoisista keraameista valmistettuja puoliläpäiseviä kalvoja käytetään kaasujen erottamiseen ja kaasujen erottamiseen käytetään myös kalvoja, jotka on tehty orgaanisesta polymeeristä. Muita käyttökohteita ovat muun muassa dialyysi, ultrasuodatus ja geelipermeaatiokromatografia.


Luettelo Turks- ja Caicossaarten saarista kattaa kahden saariryhmän saaret.


title: Riku Sjöroos

text: Riku Sjöroos (s. 10. maaliskuuta 1995 Turku) on suomalainen jalkapalloilija, joka edustaa Veikkausliigassa pelaavaa Turun Palloseuraa. Hän on pelipaikaltaan vasen laitahyökkääjä.


title: Merilappi United

text: Merilappi United on vuonna 2011 perustettu naisjalkapalloilun jalkapalloseura Kemistä.


title: Merilappi United

text: Seura syntyi, kun Kemin Into ja Visan Pallo yhdistivät nais- ja tyttöjoukkueidensa toiminnan lokakuussa 2011. Samalla Visan Pallo lakkautettiin. Merilappi United sai kaudelle 2012 paikan Naisten Ykköseen. Kauden 2013 päätteeksi seura nousi Naisten Liigaan. Tällä hetkellä seurassa toimii kolme juniorijoukkuetta.


title: Sergei Pavlov (urheilujohtaja)

text: Sergei Pavlovitš Pavlov (ven. Сергей Павлович Павлов), (19. tammikuuta 1929 Rzhev, Venäjän SFNT, Neuvostoliitto - 7. lokakuuta 1993 Moskova) oli neuvostoliittolainen urheilujohtaja ja urheiluministeri.


title: Sergei Pavlov (urheilujohtaja)

text: Sergei Pavlov valmistui 1940- ja 50-luvun taitteessa Rzhevin maatalouden mekaniikan ja sähkötekniikan teknikumista. Sen jälkeen vuosina 1950-1952 hän opiskeli Moskovassa Valtion fyysisen kulttuurin keskusinstituutissa. Sen jälkeen vuonna 1952 hän siirtyi Nuorisoliiton Moskovan kaupunkikomitean palvelukseen. Pavlov työskenteli sen johtotehtävissä vuosina 1955-1958. Kommunistipuolueen jäseneksi hänet hyväksyttiin vuonna 1954. Nuorisoliiton keskuskomitean sihteerinä hän toimi vuosina 1958-1959 ja sen jälkeen ensimmäisenä sihteerinä vuosina 1959-1968.


title: Sergei Pavlov (urheilujohtaja)

text: Sergei Pavlov valittiin Neuvostoliiton kommunistipuolueen ja Neuvostoliiton korkeimman neuvoston 22. ja 23. kongressin istuntoihin, joissa hän toimi m.m. ulkoasiain komissiossa.


title: Sergei Pavlov (urheilujohtaja)

text: Vuonna 1968 hänestä tuli Neuvostoliiton liikunta- ja urheilukomitean puheenjohtaja ja samalla urheiluministeri. Pavlov oli keskeinen tapahtuman järjestäjä Neuvostoliiton puolella, kun Neuvostoliiton ja Kanadan ammattilaisten välinen kahdeksan ottelun sarja pelattiin syksyllä 1972. Hän toimi Neuvostoliiton olympiajoukkueen johtajana kolmissa kesä- ja kolmissa talvikisoissa vuosina 1968-1976. Näinä vuosina Neuvostoliitto oli olympiamitalitilaston ykköskansakunta eli parempi kuin kilpailijansa Yhdysvallat. Tästä Pavlovkin sai kunniaa maansa kunniamerkkien muodossa. Vuodesta 1977 alkaen hänestä tuli Neuvostoliiton olympiakomitean puheenjohtaja. Moskovassa vuonna 1980 järjestettyissä kesäolympiakisoissa Pavlov toimi järjestelytoimikunnan varapuheenjohtajana.


title: Sergei Pavlov (urheilujohtaja)

text: Presidentti-pääsihteeri Brežnevin kuoleman jälkeen Pavlov menetti Neuvostoliiton urheilun ykköspaikan Marat Gramoville. Hän toimi sen jälkeen vuosina 1983-1985 Neuvostoliiton suurlähettiläänä Mongoliassa ja 1985-1989 Myanmarissa.


title: Sergei Pavlov (urheilujohtaja)

text: Sergei Pavlov joutui jäämään eläkkeelle vuonna 1989, vaikka hän ei olisi ollut siihen 60-vuotiaana vielä halukas. Hän sai kuolemansa vuoden 1993 jälkeen postuumisti kunniamerkin keväällä 2004 eli 75-vuotispäivänään Venäjän urheilulle ja olympialiikkeelle tekemästään ansiokkaasta työstä.


title: Itikka (Seinäjoki)

text: Itikka on Seinäjoen kaupunginosa Kantakaupungin suuralueella. Vuonna 2016 siellä oli 84 asukasta.


title: Itikka (Seinäjoki)

text: Itikka sijaitsee Seinäjoen keskustan vieressä Vaasantien ja Kantatie 67:n risteyskohdassa. Aluetta rajaa pohjois-etelä-suunnassa Kantatie 67 ja itä-länsi-suunnassa Seinäjoki-Vaasa-rautatie. Itikan alueella on sijainnut Itikka-osuuskunnan toimitiloja, jotka on purettu alueelta. Nykyisin Itikanmäen alueelle rakennetaan uusi asuintaloja.


title: Katrin Loo

text: Katrin Loo (s. 2. tammikuuta 1991) on virolainen jalkapalloilija. Hän edustaa Naisten Liigassa pelaavaa Merilappi Unitedia, johon Loo siirtyi kaudeksi 2015.


title: Katrin Loo

text: Loo on aikaisemmin pelannut useita kausia Viron Naiste Meistriliigassa sekä kauden Yhdysvaltojen yliopistosaroissa. Suomessa hän on edustanut myös NiceFutista. Viron naisten maajoukkuetta hän on esiintynyt toistaiseksi 56 kertaa.


title: Teliana Pereira

text: Teliana Pereira (s. 20. heinäkuuta 1988 Santana do Ipanema) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 43 lokakuussa 2015. Hän on voittanut urallaan kaksi WTA-turnausta kaksinpelissä.


title: Teliana Pereira

text: Helmikuussa 2013 Pereira eteni puolivälieriin Bogotán WTA-turnauksessa. Viimeksi brasilialainen oli päässyt WTA-turnauksessa näin pitkälle vuonna 1999. Tammikuussa 2014 Pereira osallistui ensimmäisen kerran Grand Slam -turnauksen pääsarjaan Australian avoimissa, jossa hän hävisi kuitenkin avauskierroksen ottelunsa. Vuonna 2015 Pereira saavutti kaksi WTA-turnausvoittoa; Bogotássa ja Florianópolisissa.


title: Metsänvartija

text: Metsänvartija on valan vannonut toimihenkilö, joka valvoo omassa "valvontapiirissään", ettei luvatonta metsänkaatoa ja metsästystä pääse tapahtumaan.


title: Metsänvartija

text: Metsänvartijakunta sai alkunsa 1859, jolloin annettu armollinen julistus määräsi, että kruunun puistot on jaettava hoitoalueisiin ja ne taas "vartio-osuuksiin". Kuhunkin vartio-osuuteen oli asetettava "metsävahti".


title: Metsänvartija

text: Suomessa metsänvartija valvoi metsäalueen asukkaiden järjestyssääntöjen noudattamista. Hän saattoi vartiointitehtävien lisäksi toimia laillisten metsätöiden työnjohtajana.


title: Metsänvartija

text:
Metsänvartija-nimike muuttui vuonna 1942 metsäteknikoksi. Metsäteknikoiden koulutus muuttui edelleen metsätalousinsinööri-koulutukseksi 1990-luvulla. Vuodesta 1995 alkaen metsätalousinsinööri-tutkinnon suorittaneet ovat saaneet alemman korkeakoulututkinnon ja nimike on nykyisin metsätalousinsinööri (AMK).
Metsänvartijoiden koulutuksen aloittaminen eteni hitaasti. "Suomen metsäkouluopetuksen isän" A. G. Blomqvistin sitkeän työn ansiosta metsänvartija-koulutus aloitettiin perustamalla Suomen ensimmäinen metsänvartijakoulu Evolle 6. huhtikuuta 1876 annetulla asetuksella. Evo on nykyisin osa Hämeenlinnaa.


title: Metsänvartija

text: Aluksi metsänvartija-laitos oli Evon metsänhoito-opiston alaosastona, kunnes metsänhoitajien opetus vuonna 1908 siirrettiin Helsinkiin. Tällöin Evon metsänvartijakoulusta tuli itsenäinen oppilaitos.


title: Metsänvartija

text: Evolta valmistuneet metsänvartijat yrittivät perustaa "Metsänvartijaseuran" 26.6.1895, kun Hämeenlinnassa pidettiin Kaarle Aleksanteri Wäggin (myöh. Vasama) kutsumana perustamiskokous. Keisarillinen Suomen Senaatti ei suostunut kuitenkaan vahvistamaan sääntöjä. Vuonna 1906 senaatti hyväksyi vihdoin metsänvartijoiden valtakunnallisen järjestön "Suomen Metsänhoitoammattimiesyhdistys" säännöt. Yhdistyksen nimi on nykyisin METO - Metsäalan Asiantuntijat.


title: Metsänvartija

text: Korteniemen perinnetila Liesjärven kansallispuistossa Suomessa on entinen metsänvartijan torppa. Lusto - Suomen Metsämuseossa on lisää tietoa metsänvartijoista. METO - Metsäalan Asiantuntijat ry:llä on metsänvartijoiden historiaa käsittelevää kirjallisuutta.


title: Hans Holzer

text: Hans Holzer (26. tammikuuta 1920 Wien, Itävalta – 26. huhtikuuta 2009 New York, Yhdysvallat) oli yhdysvaltalainen kauhukirjailija ja tutkija sekä käsikirjoittaja.


title: Hans Holzer

text: Holzeria kiinnostivat paljon tarinat, jotka hänen setänsä Henry oli kertonut.


title: Hans Holzer

text: Holzer tutki erikoisuuksia ja kuuli myöhemmin, että vuonna 1975 New Yorkin Amityvillessä George Lutz ja hänen vaimonsa Katie Lutz olivat kertoneet, että Amityvillen talossa kummittelisi. Tästä Holzer alkoi tutkia paljon ja lopulta kirjoitti kirjan. Holzer toimi myös käsikirjoittajana Amityvillen kauhuelokuvassa "Amityvillen kirous" vuonna 1990. Tämän jälkeen Holzer vetäytyi eläkkeelle.


title: Hans Holzer

text: Holzer kuoli New Yorkissa vanhuuteen vuonna 2009.


title: Pulmussorsa

text: Pulmussorsa ("Radjah radjah") on sorsalintu.


title: Pulmussorsa

text: Pulmussorsaa tavataan luonnonvaraisena Australiassa, Indonesiassa, Papua-Uudessa-Guineassa ja Itä-Timorissa. Lajin kannankokoa ei tiedetä, mutta sen ei uskota olevan vaarassa, ja se on luokiteltu elinvoimaiseksi.


title: Varsovan sopimus

text: Varsovan sopimus voi tarkoittaa ainakin seuraavia:


title: Kapinsorsa

text: Kapinsorsa ("Tadorna cana") on eteläisessä Afrikassa tavattava sorsalintu. Se luokitellaan joskus sukuun "Casarca".


title: Kapinsorsa

text: Kapinsorsalla on pähkinänruskea vartalo ja harmaa kaula ja pää, jossa naaraalla on vaihteleva määrä valkoista. Painavin tunnettu naaras on painanut 1,84 kg ja koiras 2,20 kg.


title: Kapinsorsa

text: Kapinsorsaa tavataan Botswanassa, Lesothossa, Namibiassa ja Etelä-Afrikassa. Sen populaatio on hyvin suuri ja kannankehitys nouseva. Laji on luokiteltu elinvoimaiseksi.


title: Kapinsorsa

text: Kapinsorsan pesimäkausi on maalis-joulukuussa. Pesintä on vilkkaimmillaan kesä-syyskuussa. Naaras munii 6–15, yleensä 7–11 munaa. Munia haudotaan luultavasti noin 30 vuorokautta. Naaras hautoo munat yksin koiraan vartioidessa pesäpaikan ympäristöä. Molemmat emot osallistuvat poikasista huolehtimiseen. Poikaset saavuttavat lentokyvyn 70 vuorokauden ikäisinä, ja jättävät vanhempansa 90–120 vuorokauden ikäisinä.


title: Kapinsorsa

text:
Vanhin tunnettu kapinsorsa on elänyt 13 vuoden ja 11 kuukauden ikäiseksi.
Kapinsorsa ruokailee sekä vedessä että maalla. Se käyttää ravinnokseen sekä eläin- että kasviravintoa. Se ruokavalioon kuuluu selkärangattomia vesieläimiä, leviä ja jyviä.


title: Eelco Sintnicolaas

text: Eelco Sintnicolaas (s. 7. huhtikuuta 1987 Dodrecht) on alankomaalainen kymmenottelija.


title: Eelco Sintnicolaas

text: Sintnicolaas saavutti hopeaa Barcelonan EM-kilpailuissa 2010 pistein 8436. Zürichin EM-kilpailuissa 2014 hän oli neljäs. Hän sijoittui viidenneksi MM-kilpailuissa Daegussa 2011 ja Moskovassa 2013, yhdenneksitoista Lontoon olympialaisissa sekä 16:nneksi Amsterdamin EM-kilpailuissa 2016. Sintnicolaas keskeytti kymmenottelun MM-kilpailuissa Berliinissä 2009, Pekingissä 2015 ja Lontoossa 2017 sekä Rio de Janeiron olympialaisissa 2016.


title: Eelco Sintnicolaas

text: Sisäradoilla Sintnicolaas saavutti Göteborgin EM-kilpailuissa 2013 EM-kullan seitsenottelussa 6372 pisteellä. Hän sai EM-hallikilpailuissa pronssia Prahassa 2015 ja oli neljäs Pariisissa 2011. Sisäratojen MM-kilpailuissa hän sijoittui neljänneksi Sopotissa 2014.


title: Eelco Sintnicolaas

text: Sintnicolaas voitti alle 23-vuotiaiden Euroopan-mestaruuden Kaunasissa 2009 pistein 8112. Vuoden 2006 juniorien maailmanmestaruuskilpailuissa Pekingissä häm oli kymmenottelun kahdeksas 7416 pisteellä.


title: Ivalo (täsmennyssivu)

text: Ivalo tarkoittaa seuraavia:


title: Klas Ivars

text: Klas Göran Ivars (s. 26. maaliskuuta 1937 Kristiinankaupunki) on suomalainen juristi. Hän on ollut lainsäädäntöneuvos lainvalmistelukunnassa 1971–1976, sisäasiainministeriön halltusneuvos 1972 alkaen ja eduskunnan apulaisoikeusasiamies vuosina 1980–1987.


title: Deadsy

text: Deadsy on yhdysvaltalainen synth rock -yhtye Los Angelesista, Kaliforniasta. Yhtye on niittänyt mainetta muun muassa vahvalla visuaalisella korostuksellaan: jokaisella soittajalla on tietynlainen taiteilijanimi, värikoodi ja "logo" sopimaan heidän lavapersooniinsa. Yhtye julkaisi kolme studioalbumia. Vuoden 1996 omakustannedebyytin jälkeen yhtye sai valtavirran huomion yhteistyöstään muun muassa Jonathan Davisin ja Fred Durstin kanssa. Edellä mainitut alternativepioneerit myös auttoivat yhtyettä taloudellisesti odotetun "Commencement"-albuminsa julkaisussa. Yhtye myös liitettiin menestyksekkääseen Family Values Tour -konserttikiertueeseen muun muassa Kornin ja Orgyn kanssa. Yhtyeen toistaiseksi viimeiseksi albumiksi jäi vuoden 2006 "Phantasmagore", jonka jälkeen se päätti jäädä määrittämättömän mittaiselle tauolle.


title: Deadsy

text: Deadsyn perusti Cherin ja Greg Allmanin poika Elijah Blue Allman vuonna 1995 äänittämällä demoja ystävänsä Alec Puron kanssa. Myöhemmin he saivat kutsuttua myös Renn Hawkeyn mukaan yhtyeen esiasteeseen lähettämällä hänelle Juno 106 -keyboardin liittymiskutsuna. Tämän kolmikon katsotaan olevan ensimmäinen "oikea" Deadsy-kokoonpano, jotka loivat yhtyeen aikaansa nähden futuristisen soundin studiokokeiluillaan. He myös järjestivät yhtyeelle "tarpeen tullen" levytyssopimuksen.


title: Deadsy

text: Deadsy solmi levytyssopimuksen Sire Recordsin kanssa ja alkoi työstää uutta materiaalia. Orgysta tuttu Jay Gordon soitti bassot yhtyeen lyhyellä esikoisalbumilla virallisen basistin puuttuessa. Kun levy oli saatu valmiiksi, yhtye muutti väliaikaisesti New Yorkiin muodostaakseen lyhytaikaisen suhteen rumpali/tuottaja Marc Jordanin kanssa. Basistiksi ryhtyi Craig Riker ja yhtye alkoi nopeasti työskennellä seuraavaa kokopitkää "Commencement"-albumia varten. Yhtye kirjoitti vain muutaman uuden kappaleen ja äänitti uudelleen suuren osan ensimmäisen levyn kappaleista. Myös ”She Likes Big Words” sai kotitekoisen musiikkivideon mainontamielessä. Levynteon ollessa loppusuoralla Sire erosi Elektra Recorsista, mikä lisäsi kapuloita rattaisiin. Sire jätti Deadsyn oman onnensa nojaan, mikä teilasi mahdollisuudet sekä ensimmäisen levyn tuotannon jatkamiselle että toisen levyn suunnittelulle.


title: Deadsy

text: Uutta levy-yhtiötä etsiessään yhtye liitti Carlton Bostin toiseksi kitaristiksi ja Ashburn Miller korvasi Craigin tammikuussa 2002. Yhtyeen suureksi onneksi Korn-yhtyeen laulaja Jonathan Davis oli vakuuttunut Deadsyn kaupallisesta vetovoimasta ja liitti yhtyeen Elementree-levymerkilleen sekä kutsui heidät Family Values Tour -kiertueelle. Viimein vuoden 2002 toukokuussa Commencement julkaistiin ja muun muassa ”Key to the Gramercy Park” sai musiikkivideon, jonka ohjasi yhtyeen jäsenten ystävä Fred Durst; kyseisellä kappaleella kuullaan myös Jonathan Davisin lauluosuuksia. Toinen video kuvattiin Sebadoh-coverkappaleelle ”Brand New Love”. Uuden levyn mainontavaiheessa tuottelias yhtye oli aloittanut jo uuden levyn suunnittelemisen.


title: Deadsy

text: Deadsy solmi levytyssopimuksen Immortal Recordsille julkaistakseen "Phantasmagoren" vuonna 2006. Nelivuotisen levynteon aikana yhtye julkaisi demoversioita virallisille internet-sivuilleen. Kesällä 2006 Deadsy liitettiin jälleen kerran Family Values Tourille Kornin ja Ðeftonesin kanssa, joista jälkimmäisen kanssa siirtyi yhteiskiertueelle saman vuoden syksyllä. Tammikuussa 2007 Ashburn Miller joutui jättämään yhtyeen vaurioitumisen johdosta, hänet korvasi Jens Funke.


title: Deadsy

text: Helmikuussa 2007 Elijah Blue Allman ilmoitti tekevänsä soololevyn Elijah Blue and the Trapedzoids -yhtyeensä kanssa. Tämän johdosta yhtye jäi tauolle, jonka aikana jäsenet lähtivät omille teilleen. Tiettävästi yhtye ei ole suunnitellut paluuta.


title: Deadsy

text: Elijah Blue on usein kutsunut Deadsya taideprojektikseen, jonka kukin jäsen edustaa eräänlaista väriä, teemaa ja kokonaisuutta, joka ajaa yhteiskuntaa.


title: Juhani Jaakkola (professori)

text: Jaakko Eero Juhani Jaakkola (s. 1935) on ollut Lappeenrannan teknillisen korkeakoulun teollisuustalouden professori. Hän oli korkeakoulun rehtori vuosina 1977–1998. Hänen tutkimusalaansa on toimialarationalisointi.


title: Olavi Jaakkola

text: Niilo Olavi Jaakkola (1914–2001) oli suomalainen yritysjohtaja. Hän oli koulutukseltaan maatalous- ja metsätieteiden kandidaatti ja sai vuorineuvoksen arvon 1971. Hän oli Perusyhtymä Oy:n (ent. Pellonraivaus) pääjohtaja 1945–1960, pääjohtaja 1960–1977 ja hallituksen puheenjohtaja 1959–1980.


title: Alessandro Florenzi

text: Alessandro Florenzi (s. 11. maaliskuuta 1991 Rooma) on italialainen jalkapalloilija. Pelipaikaltaan hän on oikea laitalinkki. Florenzi edustaa Serie A:ssa pelaavaa Romaa kauden 2018–2019 loppuun asti ulottuvalla sopimuksella.


title: Alessandro Florenzi

text: Florenzi teki ensiesiintymisensä Serie A:ssa 22. toukokuuta 2011, kun Roma voitti Sampdorian kotonaan 3–1. Sarjaottelu oli hänen ainoansa kaudella 2010–2011. Kauden 2011–2012 Florenzi pelasi lainalla Crotonessa Serie B:ssä. Hän teki 35 sarjaottelussa 11 maalia. Seuraavaksi kaudeksi Florenzi palasi Romaan ja otti heti paikkansa vakiomiehistöstä pelaten kauden aikana 36 ottelua.


title: Alessandro Florenzi

text: Florenzi kuului Roman runkopelaajiin myös kausina 2013–2014 ja 2014–2015 pelaten ensin mainitulla täydet 38 ja seuraavalla kaudella 35 sarjaottelua. Roma sijoittui sarjassa toiseksi molempina kausina.


title: Alessandro Florenzi

text: Florenzi saavutti alle 21-vuotiaiden EM-hopeaa Israelissa 2013. Italian A-maajoukkueessa Florenzi pelasi ensimmäisen ottelunsa 14. marraskuuta 2012, kun joukkue hävisi ystävyysottelussa Ranskalle 1–2. Ensimmäisen A-maajoukkuemaalinsa hän teki 15. lokakuuta 2013, kun Italia pelasi kotonaan 2–2-tasapelin Armeniaa vastaan .


title: Alessandro Florenzi

text: Florenzi on marraskuun 2018 loppuun mennessä pelannut 31 maaottelua ja tehnyt niissä kaksi maalia.


title: Randy Schekman

text: Randy Wayne Schekman (30. joulukuuta 1948 Saint Paul, Minnesota) on yhdysvaltalainen biokemisti ja solubiologi. Hän on tutkinut erityisesti vesikkelien toimintaa koodaaviin geeneihin. Hänet on palkittu työstään muun muassa Lasker- ja Nobel-palkinnoilla, jonka hän jakoi James Rothmanin ja Thomas Südhofin kanssa. Schekman on toiminut lisäksi PNAS- ja eLife-lehtien päätoimittajana.


title: Randy Schekman

text: Schekman syntyi Saint Paulissa vuonna 1948 ja opiskeli Kalifornian Los Angelesin yliopistossa ja Stanfordin yliopistossa, josta valmistui tohtoriksi vuonna 1974 vuoden 1959 Nobelin fysiologian tai lääketieteen palkinnon saajan Arthur Kornbergin ohjauksessa.


title: Randy Schekman

text: Schekman kiinnostui siitä, miten proteiinit liikkuvat soluissa tehdessään väitöskirjan jälkeisiä tutkimuksiaan vuosina 1974–1976. Hän aloitti vuonna 1976 Kalifornian Berkeleyn yliopistossa itsenäisenä tutkijana ja päätti tutkia, kuinka hiivoissa proteiineja sisältävät vesikkelit siirtyvät soluun sisään ja sieltä ulos. Schekmanin tutkimuksen alkuvaiheissa tieteilijöillä oli vain yleiskuva soluliikenteestä. Schekman on löytänyt 50 geeniä, jotka vaikuttavat vesikkeliliikenteeseen. Schekmanin itsensä mukaan tärkein geeneistä on Sec61, joka koodaa kanavaa, jota pitkin valmisteilla olevat erityisproteiinit kulkevat endoplasmakalvostoon.


title: Randy Schekman

text: Schekmanin työ on tunnustettu useilla palkinnoilla. Vuonna 2002 hän jakoi James Rothmanin kanssa lääketieteellisen perustutkimustyön Lasker-palkinnon soluliikenteen mekanismien selvittämisestä. Vuonna 2013 Schekman ja Rothman olivat jakamassa Thomas Südhofin kanssa Nobelin fysiologian tai lääketieteen palkintoa.


title: Randy Schekman

text: Schekman on toiminut uransa aikana myös tiedelehtien päätoimittajana. Vuodet 2006–2011 hän oli PNAS-lehden päätoimittaja ja sen jälkeen eLife-lehden päätoimittaja.


title: Barry Trotz

text: Barry Trotz (s. 15. heinäkuuta 1962 Winnipeg, Manitoba) on kanadalainen jääkiekkovalmentaja. Hän toimi vuosina 1997–2014 NHL-joukkue Nashville Predatorsin päävalmentajana, ja on organisaation historian toistaiseksi ainoa päävalmentaja.


title: Barry Trotz

text: Trotz oli syksyllä 2013 Pohjois-Amerikan ammattilaissarjojen toiseksi pisimpään tehtävässään toiminut päävalmentaja; ainoastaan NBA-koripalloliigan San Antonio Spursin päävalmentaja Gregg Popovich on toiminut tehtävässään pidempään yhtäjaksoisesti.


title: Barry Trotz

text:
Trotz valmensi Washington Capitalsia vuosina 2014–2018 ja voitti Stanley Cupin 2018.
Hän valmentaa New York Islandersia kesästä 2018 lähtien.


title: Kasmasiini

text: Kasmasiini oli Yleisradion nuorisolle suuntaama makasiiniohjelma. Kasmasiinia esitettiin Yle TV2:lla vuosina 1983-1991.


title: Anton Belov

text: Anton Sergejevitš Belov (s. 26. heinäkuuta 1986 Rjazan) on venäläinen jääkiekkopuolustaja, joka edustaa KHL:ssa pelaavaa SKA Pietaria. Belov on urallaan pelannut myös yhden kauden NHL:ssä Edmonton Oilersin organisaatiossa.


title: Anton Belov

text: Ennen siirtymistään Pohjois-Amerikkaan kaudeksi 2013–14 Belov pelasi kotimaassaan Avangard Omskin joukkueessa KHL-liigaa. Hän kärähti keväällä 2012 kiellettyjen aineiden käytöstä kesken Gagarin Cupin loppuottelusarjan Moskovan Dynamoa vastaan, ja sai loppukauden mittaisen pelikiellon.


title: Anton Belov

text: Belov on edustanut Venäjää viisi kertaa MM-kilpailuissa ja saavuttanut maailmanmestaruuden 2014, hopeaa 2015, sekä pronssia 2016 ja 2017.


title: Gabby Douglas

text: Gabrielle Christina Victoria "Gabby" Douglas (s. 31. joulukuuta 1995 Virginia Beach (tai Newport News) Virginia) on yhdysvaltalainen telinevoimistelun olympiavoittaja ja maailmanmestari.


title: Gabby Douglas

text: Douglas muodosti Lontoon olympialaisissa 2012 yhdessä McKayla Maroneyn, Aly Raismanin, Kyla Rossin ja Jordyn Wieberin kanssa ""Fierce Fiveksi"" kutsutun viisikon, jonka suoritukset herättivät Yhdysvalloissa maanlaajuista huomiota tavallisesti mediassa vähälle huomiolle jäävässä lajissa. Hän voitti kultaa moniottelussa ja joukkuekilpailussa sekä sijoittui seitsemänneksi puomilla ja kahdeksanneksi eritasonojapuilla. Muun muassa Associated Press valitsi Douglasin vuoden 2012 parhaaksi naisurheilijaksi.


title: Gabby Douglas

text: Douglas voitti joukkuekilpailun maailmanmestaruuden Tokiossa 2011 ja Glasgow'ssa 2015. Moniottelussa hän sai MM-hopeaa 2015. Eritasonojapuilla hän oli viides sekä 2011 että 2015.


title: James Rothman

text: James E. Rothman (s. 3. marraskuuta 1950 Haverhill, Massachusetts, Yhdysvallat) on yhdysvaltalainen solubiologi, joka on tutkinut muun muassa vesikkelien liikennettä soluissa. Hänet on palkittu työstään useilla palkinnoilla, ja vuonna 2013 hän jakoi Randy Schekmanin ja Thomas Südhofin kanssa Nobelin fysiologian tai lääketieteen palkinnon.


title: James Rothman

text: Rothman syntyi vuonna 1950 Massachusettsin Haverhillissa. Hän valmistui Yalen yliopistosta fysiikasta vuonna 1971, ja biokemiasta hän väitteli Harvardin yliopistosta tohtoriksi vuonna 1976. Vuodet 1971–1973 hän oli opiskellut Harvard Medical Schoolissa.


title: James Rothman

text: Rothman toimi 1976–1978 tutkijana Massachusetts Institute of Technologyn biologian laitoksella. Tämän jälkeen hän oli kymmenen vuoden ajan biokemian professorina Stanfordin yliopistossa. Tuona aikana Rothman alkoi tutkia vesikkeleitä. Hän havaitsi 1980- ja 1990-luvuilla, että proteiinikompleksit mahdollistavat vesikkelien kiinnitymisen ja sulautumisen kohteeseensa. Rotman toimi vuosina 1988–1991 Princetonin yliopiston molekyylibiologian professorina ja oli perustamassa vuonna 1991 Memorial Sloan–Kettering Cancer Centerin solubiokemian ja biofysiikan osastoa, missä hän työskenteli vuoteen 2004. Vuonna 2008 hän siirtyi Yalen yliopiston solubiologian laitokselle.


title: James Rothman

text: Rothman on palkittu useaan kertaan työstään vesikkeliliikenteen tutkimisessa. Hän on saanut muun muassa vuonna 2002 Louisa Gross Horwitz- ja lääketieteellisen perustutkimustyön Lasker-palkinnon, jotka hän jakoi Randy Schekmanin kanssa. Vuonna 2013 Schekman ja Rothman olivat jakamassa Thomas Südhofin kanssa Nobelin fysiologian tai lääketieteen palkintoa. Rothman on lisäksi Yhdysvaltain kansallinen tiedeakatemian ja American Academy of Arts and Sciencesin jäsen.


title: Vuorisorsa

text: Vuorisorsa ("Hymenolaimus malacorhynchos") on harvinainen sorsalintu, joka on Uudessa-Seelannissa kotoperäinen laji. Se on sukunsa ainoa laji.


title: Vuorisorsa

text: Vuorisorsa kasvaa 53 cm pitkäksi, Koiras painaa kilon, naaras noin 800 grammaa. Sen höyhenpeite on siniharmaa, rinnassa on ruosteenruskea alue. Silmät ovat keltaiset, nokka vaaleanharmaa. Linnun taistellessa, tai säikähtäessä, nokan epiteelin verenvirtaus lisääntyy reilusti, jolloin nokan väritys muuttuu vaalean pinkiksi. Nuorten yksilöiden nokka ja silmät ovat tummanharmaat.


title: Vuorisorsa

text: Vuorisorsan pääasiallinen ravinto koostuu makean veden selkärangattomista.


title: Vuorisorsa

text: Sorsat ovat yksiavioisia ja vahvasti reviiriään puolustavia. Pohjoissaarella pesintä tapahtuu elokuun tienoilla, poikasten syntyessä syyskuun lopulla. Eteläsaarella lisääntyminen tapahtuu noin kolme viikkoa Pohjoissaarta jäljessä. Pesä rakennetaan joen varrelle kallionkoloihin, kaatuneiden puiden alle tai tiheän aluskasvillisuuden sekaan. Parista naaras hautoo munia, uroksen pysyessä pesän läheisyydessä. Munia munitaan keskimäärin viisi-kuusi kappaletta, hautomisaika on noin 33-35 päivää. Molemmat, naaras ja uros, vahtivat poikasia 70-80 päivän ajan, jonka ajan sorsat viettävät kokonaan oman reviirinsä alueella.


title: Vuorisorsa

text: Vuorisorsa oli aikaisemmin yleinen Uudessa Seelannissa. Nykyisin sen elinalue on pirstaloitunut. Kannan koon arvioidaan olevan 2000-3000 yksilöä. Suurimmat uhat muodostavat ei-luontaiset pedot, ensisijaisesti kärpät sekä kettukusut.


title: Katja Bargum

text: Katja Bargum on suomalainen toimittaja ja tutkija, joka työskentelee Yleisradion arkiston tuottajana .


title: Katja Bargum

text: Bargum väitteli vuonna 2007 Helsingin yliopiston bio- ja ympäristötieteellisessa tiedekunnassa evoluutiobiologian alalta aiheenaan muurahaisten sosiaalinen evoluutio. Vuosina 2007-2008 Bargum työskenteli "Trends in Ecology and Evolution" -lehden vt. päätoimittajana Lontoossa.


title: Katja Bargum

text: Katja Bargum on toiminut tiedetoimittajana Yleisradion tv- ja radio-ohjelmissa sekä Hufvudstadsbladetissa. Vuonna 2008 Bargum ja professori Hanna Kokko julkaisivat kansantajuisen tietokirjan "Kutistuva turska ja muita evoluution ihmeitä". Kirjalle myönnettiin Tiedonjulkistamisen valtionpalkinto sekä Svenska litteratursällskapetin palkinto vuonna 2009.


title: Katja Bargum

text: Bargum toimii Tiedonjulkistamisen neuvottelukunnan varapuheenjohtajana kausilla 2012-2018, sekä Oulun yliopiston hallituksen jäsenenä 1.1.2014 lähtien Hän on myös ollut Suomen Tiedetoimittajien liiton hallituksen jäsen.


title: Katja Bargum

text: Bargumin isä on suomenruotsalainen kirjailija Johan Bargum.


title: Akseli Hirn

text: Karl David Axel ”Akseli” Hirn (18. lokakuuta 1845 Hauho — 21. toukokuuta 1906 Saarijärvi) oli suomalainen pastori ja Suomen Lähetysseuran kolmas lähetysjohtaja C. G. Töttermanin jälkeen.


title: Akseli Hirn

text: Hirn tuli pappissuvusta, hänen isänsä oli varapastori Daniel Kristian Hirn. Hänen äitinsä oli Gustava Sofia Ulrika Alopaeus.


title: Akseli Hirn

text: Hirn kävi koulua Porvoon kymnaasissa. Teologisen tiedekunnan erotutkinnon hän suoritti 1870, ja hänet vihittiin papiksi vuonna 1871. Hän toimi vankilasaarnaajana Helsingissä vuodesta 1884 lähtien.


title: Akseli Hirn

text: Hirn toimi Suomen Lähetysseuran lähetysjohtajana lyhyen, noin kolmen vuoden kauden 1895–1898. Hänen sanotaan olleen “tunnollinen, harkitseva ja uuttera työntekijä”. Hän työskenteli lähetysjohtajana oman työnsä ohella.


title: Akseli Hirn

text: Hirnin kaudella kuitenkin lehdistö suhtautui Lähetysseuraan nihkeästi ja myös suhteet evankelisiin alkoivat rakoilla. Nämä olivat aiemmin olleet lähetystyön innokkaimpia kannattajia, ja lähetysväki ja evankeliset olivat pitäneet yhteisiä lähetys- ja evankeliumijuhlia.


title: Akseli Hirn

text: Ambomaalla koetut takaiskut aiheuttivat sen, että Luterilainen Evankeliumiyhdistys alkoi harkita oman lähetystyön aloittamista Japanissa, mistä päätös tehtiinkin 1898. Myös yhteiset juhlat tulivat päätökseensä.


title: Akseli Hirn

text: Lähetystyöhön lahjoitetut varat kuitenkin lisääntyivät Hirnin kaudella, samoin lähetyslehtien levikki, ja ompeluseurojen määräkin kasvoi.


title: Akseli Hirn

text: Lähetysseuran jälkeen Hirn toimi vuodesta 1900 alkaen Saarijärven kirkkoherrana, missä toimessa ollessaan hän kuoli vuonna 1906.


title: Akseli Hirn

text: Hirn oli naimisissa Selma Erika Sofia Sylvinin kanssa. Hänen poikansa oli Taavi Hirn.


title: Luuranko (albumi)

text: Luuranko on Herra Ylppö & Ihmiset -yhtyeen neljäs studioalbumi. Se julkaistiin 27. syyskuuta 2013. Albumi on yhtyeen ensimmäinen jonka tuottajina Rake Eskolinin sijasta Gabi Hakanen ja Teropekka Virtanen. Albumin nimi juontaa juurensa siitä, ettei albumilla ole päällesoittoja. Levy sisältää vaikutteita metallista, punkista, folkista ja funkista.


title: Luuranko (albumi)

text: Yhtye julkaisi albumin ensimmäisen singlen, "Buu" 5. heinäkuuta 2013. Kappaleesta julkaistiin myös musiikkivideo, jolla vierailevat Jouni Hynynen, Ismo Leikola, Paleface, Jone Nikula, Haloo Helsinki, Mariska sekä Sami Minkkinen. Toinen single, "Lista Hämähäkkimiehen vihollisista" julkaistiin 23.8.2013.


title: Aetosauria

text: Aetosauria on myöhäistriaskaudella elänyt krokotiilieläinten sukuisten arkosaurien (Pseudosuchia) lahko. Aetosauria lahkon edustajat olivat nelijalkaisia panssaroituja kasvinsyöjiä tai kaikkiruokaisia eläimiä. Nimitys "Aetosauria" tarkoittaa "kotkaliskoa", ja se tulee niiden hieman lintumaisesta kallosta. Tämän lisäksi lahkon edustajilla oli sian kärsää muistuttava kuono, minkä vuoksi ne tunnetaan myös nimellä kärsäkrokotiilit


title: Aetosauria

text: Aetosaurien haarniska koostui selkäpuolella neljässä rivissä olevista neliskulmaisista luulevyistä, jotka ulottuivat juuri kallon takaosasta eläimen hännän päähän saakka. Joillain lahkon edustajilla oli panssarointia myös vatsapuolella tai piikkejä sivuilla ja hartianseuduilla.


title: Aetosauria

text: Aetosauriten koko vaihteli yhden ja kuuden metrin välillä ja paino alle kymmenestä yli 500 kilogrammaan. Niiden fossiileja on löydetty lähes kaikilta nykyisiltä mantereilta; eniten lajeja on kuitenkin löydetty Pohjois-Amerikasta.


title: Cut Chemist

text: Cut Chemist, eli Lucas MacFadden (s. 4. lokakuuta 1972) on yhdysvaltalainen DJ ja tuottaja.


title: Cut Chemist

text: Hän on ollut Ozomatlin ja hip-hop-ryhmä Jurassic 5:n jäsen ja on työskennellyt useilla levyillä DJ Shadow’n kanssa.


title: Cut Chemist

text: Cut Chemist tuli tunnetuksi Los Angelesilaisen rap-ryhmä Unity Committee:n kautta ja debytoi heidän 1993 julkaistun vinyylisinglen ”Unified Rebelution” B-puolella kappaleella ”Lesson 4: The Radio”.


title: Cut Chemist

text: Ennen levyn julkaisua Unity Committee perusti Jurassic 5:n toisen ryhmän, Rebels of Rhytmin, kanssa. Cut Chemist oli aktiivisesti mukana Jurassic 5:n toiminnassa, tehden kappaleen ”Lesson 6: The Lecture” Jurassic 5:n eponymous EP:lle ja ollen mukana levyn tuottamisessa. Ryhmän levyjulkaisujen välillä hän perehtyi remiksaukseen DJ Shadow’n ja Liquid Liquidin kanssa ja esiintyi yhtyeiden Less than Jake ja Ozomatli kanssa. Vuosien 1996 ja 1997 vaihteessa hän äänitti debyyttialbuminsa ”Live at Future Sound Session” Shortkutin kanssa.


title: Cut Chemist

text: Cut Chemist ei ollut enää mukana Jurassic 5:n viimeisellä ”Feedback” levyllä 2006, hän sanoi "Billboard"-lehdelle jättäneensä ryhmän.


title: Cut Chemist

text: Cut Chemistin ensimmäinen täyspitkä soolo albumi "The Audience's Listening", julkaistiin 11. heinäkuuta 2006.


title: Cut Chemist

text: Cut Chemist oli kiertueella DJ Shadow’n kanssa vuonna 2008 promotoimassa heidän uutta "The Hard Sell" levyään. Kid Koala toimi lämmittelijänä. Esiintymisiä oli muun muassa Dallasissa, New Yorkissa, San Franciscossa, Melbournessa, Torontossa, Vancouverissa, Lontoossa, Hampurissa ja Pariisissa.


title: Cut Chemist

text: Cut Chemist on myös esiintynyt palkitussa dokumentissa "This is the Life" (2008) ja elokuvassa "Up In The Air" (2009).


title: Markus Nutivaara

text: Markus Nutivaara (s. 6. kesäkuuta 1994 Oulu) on suomalainen jääkiekkopuolustaja, joka pelaa NHL-joukkue Columbus Blue Jacketsin organisaatiossa. "The Sports Forecaster" -sivuston mukaan hän on hyvin kiekkoa liikuttava puolustaja, joka pelaa itsevarmasti ja pyrkii välttämään virheitä. Nutivaaralla on myös kohtalaisen hyvät hyökkäyspään taidot. Hän ei ole kuitenkaan kovin isokokoinen, ja hänellä on kehitettävää fysiikassa.


title: Markus Nutivaara

text: Nutivaara on Haukiputaan Ahmojen kasvatti. Hän pelasi juniorina myös Oulun Kärpissä ja Nutivaara palkittiin D1-junioreista Oulun Kärpät 46 ry:n tammikuun 2008 kuukauden juniorina. Kaudella 2009–2010 Nutivaara toimi Kärppien C-nuorten varakapteenina ja oli runkosarjassa joukkueen tehokkain puolustaja tehoilla 1+17=18. Kaudella 2010–2011 hän ei mahtunut Kärppien B-nuoriin ja palasi kasvattajaseuraansa Ahmoihin, joissa Nutivaara pelasi pääasiassa B-nuorten I-divisioonan karsintasarjaa ja III-divisioonaa. Hän pelasi myös vain 16-vuotiaana kolme ensimmäistä miesten peliään Ahmojen II-divisioonajoukkueessa. Kaudeksi 2011–2012 Nutivaara palasi taas Kärppiin, joiden B-nuorten tehokkain puolustaja hän oli runkosarjassa tehoilla 9+16=25 ja pudotuspeleissä tehoilla 2+4=6.


title: Markus Nutivaara

text: Kauden 2012–2013 Nutivaara pelasi Pelicansin A-nuorissa, jonka tehokkain puolustaja hän oli tehoilla 4+11=15. Kaudeksi 2013–2014 hän palasi 2+1-vuotisella SM-liigasopimuksella Kärppiin. Hän pelasi joukkueessa kuusi European Trophy -ottelua ilman tehopisteitä, mutta ei tehnyt kuitenkaan vielä liigadebyyttiään. Miesten pelit tulivat Nutivaaralle kuitenkin tutuksi Mestis-joukkue Jokipojista, jonne Kärpät lainasi hänet marraskuussa 2013. Helmikuussa 2014 Nutivaara palasi loppukaudeksi Kärppiin, jonka A-nuorissa hän voitti kauden päätteeksi SM-hopeaa.


title: Markus Nutivaara

text: Nutivaara pelasi Kärppien miesten joukkueessa ensimmäisen kerran Mestarien liigaa 7. syyskuuta 2014 vieraissa saksalaista Kölner Haiea vastaan. Pian kauden 2014–2015 alettua Kärpät lainasi hänet marraskuun maaottelutaukoon asti kestävällä sopimuksella Kajaanin Hokkiin. Nutivaara nostettiin kuitenkin Kärppien kokoonpanoon kahden siellä pelatun ottelun jälkeen, ja hän teki SM-ligadebyyttinsä 20. syyskuuta 2014 Espoo Bluesia vastaan. Nutivaara sai ottelussa jääaikaa 9.45 minuuttia ja hän sai syöttöpisteen Patrick Davisin tekemään maaliin. Nutivaara sai ottelussa tehomerkinnän +2 ja Juha Huikari valitsi hänet ottelun legendojen tähtien kolmostähdeksi.


title: Markus Nutivaara

text: Nutivaaran tulokaskausi 2014–2015 toi kaikkiaan 35 runkosarjaottelussa kaksi syöttöpistettä ja 16 playoff-ottelussa tehot 1+5=6. Hän teki liigauransa avausmaalin 4. huhtikuuta 2015 toisessa välieräottelussa JYPiä vastaan. Nutivaara sai ottelussa ensimmäiset jääaikansa SM-liigan pudotuspeleissä, kun hän korvasi ykköspuolustajaparissa loukkaantuneen Lasse Kukkosen. Nutivaara vakiinnutti loppukaudella paikkaansa Kärppien pelaavassa puolustajakuusikossa. Hän voitti kauden päätteeksi Suomenmestaruuden. Helmikuussa 2015 Nutivaara solmi Kärppien kanssa kevääseen 2018 ulottuvan jatkosopimuksen.


title: Markus Nutivaara

text: Columbus Blue Jackets varasi "yli-ikäisen" (21 vuotta) Nutivaaran seitsemännellä kierroksella 189. pelaajana . Kaudella 2015–2016 hän nousi Kärppien yhdeksi tärkeimmistä kiekollisista puolustajista ja teki 50 runkosarjaottelussa tehot 6+16=22 ja seitsemässä playoff-ottelussa tehot 1+4=5. Nutivaaran kausi päättyi kuitenkin ensimmäisessä välieräottelussa 1. huhtikuuta 2016 Tapparaa vastaan solisluumurtumaan Veli-Matti Savinaisen taklauksesta. Savinainen sai tilanteesta 2+10-minuutin rangaistuksen selästä taklaamisesta. Nutivaara voitti kauden päätteeksi SM-pronssia. Hän jakoi myös koko CHL:n puolustajien maalipörssin voiton Växjö Lakersin Ilkka Heikkisen ja Skellefteå AIK:n Tim Heedin kanssa neljällä osumallaan. Nutivaara myös jakoi liigan tehotilaston voiton Frölunda HC:n Artturi Lehkosen kanssa lukemalla +11. Hän voitti CHL-hopeaa.


title: Markus Nutivaara

text: Jokerit varasi Nutivaaran ensimmäisellä kierroksella 26. pelaajana .


title: Markus Nutivaara

text: Toukokuussa 2016 Nutivaara teki kaksivuotisen tulokassopimuksen Columbus Blue Jacketsin kanssa. Hän otti hieman yllättäen paikan seuran NHL-vahvuudesta syksyn 2016 harjoitusleirin päätteeksi. Nutivaara pelasi ensimmäinen NHL-ottelunsa kauden 2016–2017 avauskierroksella 13. lokakuuta 2016 Boston Bruinsia vastaan. Hän sai ottelussa jääaikaa 13.28 minuuttia. Ensimmäisen NHL-pisteensä Nutivaara teki 4. marraskuuta 2016 Montréal Canadiensia vastaan syötettyään David Savardin tekemän maalin. Hän keräsi Blue Jacketsin 10–0-murskavoittoon päättyneestä ottelusta teholukeman +2. NHL-uransa avausmaalin Nutivaara teki 12. marraskuuta 2016 St. Louis Bluesia vastaan. Hän keräsi Blue Jacketsin 6–3-voittoon päättyneestä ottelusta teholukeman +3. Hän pelasi lopulta koko kauden NHL:n puolella, jossa tulokaskausi toi kaikkiaan 66 runkosarjaottelussa tehot 2+5=7 ja kahdessa playoff-ottelussa tehot 1+1=2. Nutivaara joutui kauden päätteeksi lopulta lonkkaleikkaukseen, joka piti hänet sivussa noin neljän kuukauden ajan. Nutivaaran kerrottiin sittemmin pelanneen koko tulokaskautensa ajan lonkkakipujen kanssa.


title: Markus Nutivaara

text: Syksyn 2017 harjoitusleirin päätteeksi Nutivaara lähetettiin AHL-joukkue Syracuse Crunchin vahvuuteen. Blue Jacketsin toimitusjohtaja Jarmo Kekäläinen perusteli hänen farmikomennustaan sillä, että Nutivaara oli juuri tekemässä paluuta loukkaantumisten jäljiltä, eikä hän suoranaisesti mahtunut kuuden pelaavan puolustajan joukkoon. Nutivaara pelasi Crunchissa kolme ottelua, kunnes Gabriel Carlssonin loukkaantuminen avasi hänelle paikan Blue Jacketsin NHL-vahvuudesta. Nutivaara pelasi siellä loppukauden ajan tehden 61 runkosarja- ja kuudessa playoff-ottelussa tehot 7+16=23.


title: Markus Nutivaara

text: Maaliskuussa 2018 Nutivaara teki Blue Jacketsin kanssa nelivuotisen, yksisuuntaisen ja 10,8 miljoonan dollarin arvoisen jatkosopimuksen.


title: Markus Nutivaara

text: Nutivaara edusti Suomea MM-kilpailuissa vuonna 2018. Valmennus valitsi hänet joukkueensa turnauksen yhdeksi kolmesta parhaasta pelaajasta. Nutivaara valittiin myös Sveitsiä vastaan pelatun puolivälieräottelun päätteeksi Suomen ottelun parhaaksi pelaajaksi. Yhteensä hän on pelannut 11 A-maaottelua tehopistein 4+6=10. Nutivaara teki A-maajoukkuedebyyttinsä 17. joulukuuta 2015 Channel One Cupin Prahassa pelatussa avausottelussa Tšekkiä vastaan. Hän teki ottelussa myös ensimmäisen A-maajoukkuemaalinsa.


title: Markus Nutivaara

text: Nutivaara on pelannut myös kolme nuorten maaottelua.


title: Beltelekam

text: Beltelekam () eli Beltelekom () on Valko-Venäjällä toimiva valtiollinen tietoliikenneyhtymä.


title: Beltelekam

text: Kansallisena tietoliikenneoperaattorina yhtiö vastaa maan kiinteistä puhelinyhteyksistä, ulkomaan puhelinliikenteestä ja maan kansainvälisestä puhelintunnuksesta +375. Yhtiön myymillä laajakaistapalveluilla (tuotemerkki byfly) on 1,6 miljoonaa tilaajaa. Valtionyhtiö markkinoi myös webhosting- ja maksutv-palveluja (ZALA). Beltelekamin pääkonttori sijaitsee Minskissa.


title: Sari Seppälä

text: Sari Seppälä (4. huhtikuuta 1968 Tampere – 29. tammikuuta 2019 Helsinki) oli suomalainen radiojuontaja ja toimittaja. Hän työskenteli muun muassa kanavilla Radio Ykkönen/Ettan, Radio Etelän ääni, Radio Kymppi ja Radio Stadi sekä Radio Novassa.


title: Sari Seppälä

text: Seppälä valmistui parturi-kampaajaksi. Hän toimi kaupunginvaltuutettuna ja nuorisolautakunnassa Keravalla kaudella 2009–2012 SDP:n riveissä.


title: Sari Seppälä

text: Seppälä oli naimisissa Hermanni Seppälän kanssa ja heillä on kaksi lasta, tytär Bertta ja poika Womma. Poika Womma Seppälä juontaa YleX:llä.


title: Sari Seppälä

text: Hän menehtyi haimasyöpään 50-vuotiaana Helsingin Terhokodissa 29. tammikuuta 2019.


title: Matriisin aste

text: Lineaarialgebrassa matriisin "A" aste (ranki) kuvaa matriisin sisältämien lineaariyhtälöiden ja kuvausten "huonontumattomuutta". Matriisin asteella on monia mahdollisia määritelmiä, mukaan lukien matriisin lineaarisesti riippumattomien vaaka- tai pystyrivien määrä. Aste on eräs tärkeimpiä matriisiin liittyviä tietoja. Matriisin "A" astetta merkitään yleisimmin tunnuksella rank("A").


title: Matriisin aste

text: Matriisin "A" sarakeaste on "A":n lineaarisesti riippumattomien sarakevektoreiden määrä. Vaihtoehtoisesti matriisin "A" riviaste on "A":n lineaarisesti riippumattomien rivivektoreiden määrä. Vastaavasti matriisin "A" sarakeaste on "A":n sarakeavaruuden dimensio ja riviaste on "A":n riviavaruuden dimensio. Sarakeaste ja riviaste ovat aina yhtä suuret ja tätä lukua (eli lineaarisesti riippumattomien sarakkeiden tai rivien määrää) kutsutaan yksinkertaisesti matriisin "A" asteeksi.


title: Matriisin aste

text: Matriisin "A" aste voidaan määrittää myös alideterminanttien avulla. "A":n aste on rank("A")= r > 0 jos ja vain jos matriisilla "A" on ainakin yksi r*r -alimatriisi, jonka determinantti ei ole nolla, ja jokaisen (r + 1)*(r + 1) -alimatriisin determinantti on nolla.


title: Matriisin aste

text: Matriisin A aste on myös lineaarikuvauksen f: [...], jossa "f(x)=A(x)" dimensio.


title: Matriisin aste

text: Matriisin


Matriisin aste


title: Matriisin aste

text: aste on 2. Kaksi ensimmäistä riviä ovat lineaarisesti riippumattomia, joten aste on vähintään 2, mutta kaikki kolme ovat lineaarisesti riippuvia (ensimmäinen on toisen ja kolmannen rivin summa), joten asteen on oltava pienempi kuin 3.


title: Matriisin aste

text: aste on 1. Matriisissa on nollasta poikkeavia sarakkeita, joten aste on positiivinen, mutta jokainen pari sarakkeita on lineaarisesti riippuvia.


title: Matriisin aste

text: Yleinen tapa laskea matriisin aste on muuttaa se yksinkertaisempaan porrasmuotoon alkeisrivitoimituksien avulla. Alkeisrivitoimitukset eivät muuta matriisin riviavaruutta ja siten matriisin aste pysyy samana. Porrasmuotoisen matriisin aste on joko nollasta poikkeavien rivien tai perussarakkeiden määrä, jotka ovat yhtä suuret.


title: Matriisin aste

text: Esimerkiksi matriisi


title: Matriisin aste

text: voidaan muuttaa porrasmuotoon käyttämällä seuraavia alkeisrivitoimituksia:


title: Matriisin aste

text: Viimeisessä matriisissa (joka on porrasmuodossa) on kaksi nollasta poikkeavaa riviä, joten sen aste on 2.


title: Matriisin aste

text: Oletetaan, että "A" on "m" × "n" matriisi ja määritellään lineaarikuvaus "f", jossa "f"("x")="A"("x") kuten yllä.


title: Matriisin aste

text:
formula_5
formula_6
formula_7
formula_8


title: Matriisin aste

text: jossa "I" tarkoittaa "r" × "r" yksikkömatriisia.


title: Matriisin aste

text: Matriisin astetta käytetään esimerkiksi lineaarisen yhtälöryhmän ratkaisujen lukumäärän löytämisessä. Rouche-Capellin teoreeman mukaan yhtälöryhmällä ei ole ratkaisua jos laajennetun kerroinmatriisin aste on suurempi kuin yhtälöryhmää vastaavan kerroinmatriisin aste. Jos taas näiden matriisien asteet ovat yhtä suuret, on yhtälöryhmällä ainakin yksi ratkaisu. Ratkaisuja on vain yksi jos ja vain jos aste on yhtä suuri kuin muuttujien lukumäärä. Muulloin yhtälöryhmällä on äärettömän monta ratkaisua.


title: Socialist Party of America

text: Socialist Party of America (SPA) oli Yhdysvalloissa vuosina 1901–1972 toiminut demokraattinen sosialistipuolue. Sen seuraajaksi perustettiin joulukuussa 1972 Yhdysvaltain sosialidemokraattinen puolue.


title: Socialist Party of America

text: SPA syntyi vuonna 1901 Social Democratic Party of America ja Socialist Labor Party of America -puolueiden yhdistyessä. Sen suosio oli suurimmillaan 1900-luvun ensimmäisinä vuosikymmeninä. Vuosina 1912 ja 1920 presidentinvaaliehdokkaana ollut Eugene V. Debs sai molemmilla kerroilla lähes miljoona ääntä. Puolueella oli myös kaksi edustajaa edustajainhuoneessa, Victor L. Berger ja Meyer London, sekä muun muassa yli 100 pormestaria ja lukemattomia alemmissa tehtävissä toimivia viranomaisia. Yhdysvaltain suurista kaupungeista Milwaukeessa oli kolme SPA:ta edustanutta pormestaria 1900-luvun aikana.


title: Socialist Party of America

text: Ensimmäisen maailmansodan aikana puoluetta alkoivat repiä sisäiset ristiriidat. SPA:n virallinen kanta oli Yhdysvaltojen sotaan osallistumista vastaan, kuitenkin osa sen jäsenistä kannatti liittymistä. Erimielisyydet johtivat muun muassa loikkauksiin ja jäsenten eroamisiin. Puoluetta hajotti lisää suhtautuminen vuonna 1917 tapahtuneeseen lokakuun vallankumoukseen sekä kahta vuotta myöhemmin perustettuun Kommunistiseen internationaaliin.


title: Socialist Party of America

text: 1930-luvun alun lamavuosina SPA onnistui jälleen kasvattamaan suosiotaan kuusinkertaisen presidenttiehdokkaan Norman Thomasin johdolla. Vuosikymmenen lopulla suosio kuitenkin kääntyi jälleen laskuun presidentti Franklin D. Rooseveltin toimeenpaneman New Deal -ohjelman sekä Yhdysvaltain kommunistisen puolueen suosion kasvun myötä. Myös ammattiyhdistysliikkeen siirtyminen Demokraattisen puolueen kannattajaksi vähensi sosialistisen puolueen suosiota.


title: Socialist Party of America

text: 1950-luvun jälkipuoliskolle tultaessa puolueen suosio oli romahtanut jo niin että SPA:n ehdokas Darlington Hoopes sai vuoden 1956 presidentinvaaleissa enää 6 000 ääntä. Lopulta vuonna 1972 linjaristiriitojen repimä puolue vaihtoi nimensä sosiaalidemokraateiksi (Social Democrats, USA). Samalla siitä erosi kaksi pienempää ryhmittymää, Democratic Socialist Organizing Committee ja Socialist Party USA.


title: Steve MacIntyre

text: Steve MacIntyre (s. 11. maaliskuuta 1985 Brock, Saskatchewan) on kanadalainen jääkiekkoilija, pelipaikaltaan vasen laitahyökkääjä. Hän pelaa tällä hetkellä NHL-seura Edmonton Oilersissa.


title: Steve MacIntyre

text: MacIntyre tunnetaan kaukalossa puhtaasti tappelijana, eikä hän ole kaudella 2008–2009 alkaneella NHL-urallaan tehnyt kertaakaan yli kahta pistettä kaudessa.


title: Horacio Cartes

text: Horacio Manuel Cartes Jara (s. 5. heinäkuuta 1956 Asunción) on paraguaylainen poliitikko ja liikemies. Hän voitti huhtikuussa 2013 maansa presidentinvaalit, nostaen maansa johtoon jälleen keskustaoikeistolaisen Colorado-puolueen, joka oli hallinnut maata 1947–2008.


title: Horacio Cartes

text: Cartes kuuluu maansa rikkaimpiin miehiin. Hän omistaa 25 yhtiötä joiden joukossa on maan suurin savuketehdas ja suosittu virvoitusjuomatehdas.


title: Fire Within (albumi)

text: Fire Within on englantilaisen laulajan, Birdyn, toinen studioalbumi. Albumi julkaistiin syyskuussa 2013. Ensimmäisenä singlenä albumilta julkaistiin kappale ”Wings”. Birdy on kirjoittanut kaikki albumin kappaleet yksin tai yhdessä muiden kanssa.


title: Fire Within (albumi)

text: Albumi debytoi Suomen virallisen listan sijalla 48.


title: Fire Within

text: Fire Within voi tarkoittaa seuraavia:


title: Samuli Paulaharjun Säätiö

text: Samuli Paulaharjun Säätiö on suomalainen säätiö, joka perustettiin Kurikan kaupungin lahjoittamalla peruspääomalla vuonna 1998.


title: Samuli Paulaharjun Säätiö

text: Säätiön tarkoituksena on tukea Pohjanmaan kulttuurielämää, kansanperinteen keräämistä ja keruutulosten julkaisemista sekä kotiseututyön ja perinteisen käsityötaidon ja rakennustaidon kehittämistä ja harrastamista, kulttuuriympäristön suojelua ja näihin liittyvää kirjallisuutta. Tarkoituksena on myös edistää Samuli Paulaharjun elämäntyön tunnetuksi tekemistä.


title: Samuli Paulaharjun Säätiö

text: Säätiö on järjestänyt parin vuoden välein julkisia seminaareja näistä aihepiireistä ja julkaissut esityksiä vuosikirjoissaan. Se on jakanut pienehköjä apurahoja tarkoituksensa mukaisiin kohteisiin. Vuonna 2013 se julkaisi suurteoksen "Kyröönjoki - Meirän joki", joka kuvaa monipuolisesti Kyrönjoen vesistöalueen historiaa, elinkeinoja, joen tilaa ja yhteiskunnallista kehitystä kartoin, piirroksin, valokuvin ja tekstein.


title: Happihappo

text: Happihapot eli oksohapot ovat happoja, joiden molekyylissä on ainakin yksi happiatomi. Niissä on jonkin muun alkuaineen atomi keskusatomina, johon on kiinnittynyt yksi tai useampi OH-ryhmä, toisin sanoen hapon vetyatomi on liittynyt keskusatomiin happiatomin välityksellä.


title: Happihappo

text: Epäorgaanisten happihappojen kemialliset kaavat ovat muotoa HXO, jossa X on keskusatomina toimivan alkuaineen kemiallinen merkki ja parametrien "m" ja "n" arvot riippuvat sen hapetusasteesta. Alkuaine X on yleensä epämetalli, mutta myös muutamat metallit, kuten kromi ja mangaani, muodostavat korkeimmilla hapetusasteillaan happihappoja.


title: Happihappo

text: Yksinkertaistetussa muodossa voidaan happihapon rakenne esittää muodossa M-O-H, jossa keskusatomiin M voi kuitenkin OH-ryhmän lisäksi olla liittyneinä muitakin atomeja tai atomiryhmiä. Tällainen molekyyli voi liuoksessa jakautua ioneiksi kahdella tavalla:


title: Happihappo

text: Jos keskusatomi M on voimakkaasti elektronegatiivinen, se vetää voimakkaasti puoleensa happiatomin elektroneja. Tällöin happi- ja vetyatomin välinen sidos on heikko ja yhdiste ionisoituu herkästi edellä ensimmäisenä esitetyn reaktioyhtälön mukaisesti. Yhdiste MOH on tässä tapauksessa siis happo, koska se luovuttaa protonin eli vetyionin. Esimerkiksi typpi, rikki ja kloori ovat vahvasti elektronegatiivisia alkuaineita, ja sen vuoksi typpihappo, rikkihappo ja perkloorihappo ovatkin vahvoja happoja.


title: Happihappo

text: Jos kuitenkin M:n elektronegatiivisuus on pieni, yhdiste jakautuu ioneiksi jälkimmäisenä esitetyn reaktioyhtälön mukaisesti, ja MOH on emäksinen hydroksidi. Tällaisia ovat esimerkiksi natriumhydroksidi NaOH ja kalsiumhydroksidi Ca(OH). Jos M:n elektronegatiivisuus on sillä välillä, yhdiste saattaa myös olla amfoteerinen, jolloin se voi ionisoitua edellisellä tavalla emäksen, jälkimmäisellä tavalla hapon läsnä ollessa.


title: Happihappo

text: Kuumennettaessa monista happihapoista lohkeaa vettä, jolloin syntyy hapon anhydridi. Tällaiset anhydridit ovat yleensä epämetallien oksideja, esimerkiksi hiilidioksidi CO on hiilihapon HCO ja rikkitrioksidi SO rikkihapon HSO anhydridi. Veden kanssa nämä anhydridit reagoivat muodostaen happihappoja.


title: Happihappo

text: Happihappoja ovat myös orgaaniset hapot, kuten karboksyylihapot ja fenolit. Niiden molekyylirakenne on kuitenkin selvästi monimutkaisempi kuin epäorgaanisten happihappojen.


title: Happihappo

text: Suurin osa hapoista kuuluu happihappoihin. Lavoisier otaksuikin 1700-luvulla, että happea on kaikissa hapoissa ja että se on syynä niiden happamuuteen. Tästä syystä hän antoikin kyseiselle alkuaineelle nimen "oxygenium", joka johtuu "hapon muodostajaa" tarkoittavista kreikankielisistä sanoista, ja samaan asiaan viittaa myös hapen suomenkielinen nimi. Myöhemmin Humphry Davy kuitenkin osoitti, että esimerkiksi suolahappo ei sisällä happea, vaan se on vetykloridin (HCl) vesiliuos. Tällaisia happoja, jotka eivät sisällä happea, nimitetään "vetyhapoiksi.


title: Happihappo

text: Monille epäorgaanisille happihapoille käytetään vanhastaan nimiä, jotka päättyvät sanaan "happo" ja joissa lisäksi esiintyy sen alkuaineen nimi, jota hapossa on vedyn ja hapen lisäksi. Sellaisia ovat esimerkiksi rikkihappo, typpihappo ja fosforihappo.


title: Happihappo

text: Tämä käytäntö on täysin vakiintunut, ja myös IUPAC on sen hyväksynyt, mutta kemian nykyisen nimistön kannalta se on varsin poikkeuksellinen, koska muiden yhdisteiden systemaattiset nimet muodostetaan ainoastaan niiden koostumuksen ja molekyylirakenteen, ei muiden ominaisuuksien (kuten happoluonteen) perusteella.


title: Happihappo

text: IUPAC ei kuitenkaan enää suosittele tulevaisuudessa löydettäville uusille yhdisteille happo-loppuisten nimien käyttöönottoa. Hapoille voidaankin käyttää myös nimiä, jotka muodostetaan liittämällä vastaavan anionin nimen eteen sana vety, esimerkiksi rikkihappoa voitaisiin nimittää vetysulfaatiksi. Täysin systemaattinen, IUPAC:in yleisten nimistösääntöjen mukainen nimi rikkihapolle olisi kuitenkin "dihydroxidodioxidosulfur" ja sulfaatti-ionille "tetraoxidosulfate(2-)", mutta tällaisia nimiä ei juuri käytetä.


title: Happihappo

text: Sama alkuaine voi kuitenkin muodostaa vedyn ja hapen kanssa useitakin happoja. Tällöin hapon suomenkielisessä nimessä käytetään happo-sanan sijasta sana "hapoke" sillä hapolla, jonka molekyylissä on yksi happiatomi vähemmän kuin varsinaisella hapolla ja joka useimmiten on samalla heikompi happo. Niinpä esimerkiksi rikkihappo on HSO ja rikkihapoke HSO, samoin vastaavasti typpihappo HNO ja typpihapoke HNO. Muissa kielissä nimet muodostetaan eri tavoin. Esimerkiksi englannin kielessä nämä erotetaan toisistaan käyttämällä alkuaineen nimessä johdinta "-ic" tai "ous"; niinpä rikkihappo on "sulfuric acid" ja rikkihapoke "sulfurous acid". Jos happoja, jotka eroavat toisistaan happiatomien lukumäärän perusteella, on enemmänkin, nimen alkuun lisätään eräissä tapauksissa vielä etuliite "per-" tai "hypo-". Etuliitettä "per-" käytetään kuitenkin vain ryhmän 7 alkuaineiden ja halogeenien muodostamien happojen nimissä. Esimerkiksi kloorin muodostamat happihapot ovat seuraavat:Niiden anionien ja niiden muodostamien suolojen nimissä, jotka saadaan poistamalla haposta vetyionit, vastaa pääte "-iitti" sitä happoa, jonka nimessä on sana hapoke, ja "-aatti" sitä happoa, jonka nimessä on sana happo. Niinpä esimerkiksi sulfiitti-ioni on SO ja sulfaatti-ioni SO. Etuliitteitä hypo- ja per- käytetään myös anionien ja suolojen nimissä, esimerkiksi perkloraatti-ioni on ClO.


title: Happihappo

text: Muutamissa tapauksissa käytetään happihappojen ja myös niistä johtuvien anionien nimissä etuliitteitä "orto-" ja "para-", jolloin etuliite "para" merkitsee happoa, jonka voidaan ajatella muodostavan poistettaessa vastaavasta "orto"-haposta vettä. Esimerkiksi fosforihappoa HPO on toisinaan nimitetty myös "ortofosforihapoksi" erotukseksi metafosforihaposta HPO. IUPAC:in nykyisten ohjeiden mukaan etuliitettä "orto-" tulisi kuitenkin enää käyttää ainoastaan ortotelluurihapon ja ortoperjodihapon nimissä.


title: Jalkapallon naisten SM-sarjakausi 1995

text: Jalkapallon naisten SM-sarjakausi 1995 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa FC Kontu ja pronssia Malmin Palloseura.


title: Jalkapallon naisten SM-sarjakausi 1995

text: Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan I divisioonan kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan I divisioonaan.


title: Pierre-Ambroise Bosse

text: Pierre-Ambroise Bosse (s. 11. toukokuuta 1992 Nantes) on ranskalainen keskimatkan juoksija, joka on erikoistunut 800 metrille. Bosse voitti matkan maailmanmestaruuden Lontoossa 2017 ajalla 1.44,67. Hän saavutti pronssia 800 metrillä Helsingin EM-kilpailuissa 2012 ajalla 1.48,83. Hän voitti Euroopan-mestaruuden alle 20-vuotiaiden sarjassa 2011 ja alle 23-vuotiaissa 2013. Lisäksi hän on sijoittunut 800 metrillä seitsemänneksi Moskovan MM-kilpailuissa 2013, kahdeksanneksi Zürichin EM-kilpailuissa 2014, viidenneksi Pekingin MM-kilpailuissa 2015 ja Amsterdamin EM-kilpailuissa 2016 sekä neljänneksi Rio de Janeiron olympialaisissa 2016. Lontoon olympialaisissa 2012 hän karsiutui välierissä. Bossen ennätys 800 metrillä on 1.42,53.


title: Pierre-Ambroise Bosse

text: Bosse voitti Lontoon MM-kisoissa elokuussa 2017 kultaa ajalla 1.44,67. Vielä saman kuun lopussa hän joutui kolmen miehen pahoinpitelemäksi Ranskassa ja joutui lopettamaan kilpailukautensa saatuaan murtumia kasvoihinsa. Berliinin EM-kilpailuissa 2018 hän sai 800 metrillä pronssia ajalla 1.45,30.


title: Bedhead

text: Bedhead oli yhdysvaltalainen indie rock-yhtye, joka perustettiin Dallasissa vuonna 1991. Yhtyeen musiikki oli yleensä vaimeaa moniäänistä musiikkia, jossa oli yksilinjaisia melodioita soittettuna kolmella sähkökitaralla ja sähköbassolla, ja siksi heitä verratiinkin The Velvet Undergroundiin. Yhtyeen kappaleita oli yleensä vaikea tulkita, ja kriitikot luonnehtivat genreä nimellä "slow-core". Bedhead erosi muista rockyhtyeistä soittamalla 7/8 tai 5/4 tahtilajiin yleisen 4/4 sijasta.


title: Bedhead

text: Hajoamiseen jälkeen vuonna 1999 Matt ja Bubba Kadane perustivat uuden yhtyeen nimeltä New Year, jonka tyyli oli samanlaista kuin Bedheadin.


title: Slim Burna

text: Gabriel Soprinye Halliday (s. 11. huhtikuuta 1988 Essex, Englanti), taiteilijanimeltään Slim Burna, on nigerialainen muusikko, laulaja, rap-artisti ja musiikkituottaja.


title: Slim Burna

text: Gabriel Soprinye Halliday syntyi vuonna 1988 Essexissä ja palasi Port Harcourtiin Nigeriaan perheensä kanssa, kun hän oli kaksivuotias.


title: Slim Burna

text: Slim Burnan debyyttialbumi "I'm On Fire" julkaistiin hänen syntymäpäivänään 11. huhtikuuta 2013.


title: Antero Kipunen (ei mistään kotoisin)

text: Antero Kipunen (ei mistään kotoisin) on teatteriohjaaja Petri Lehtisen ja näyttelijä-muusikko Reino Nordinin näytelmäsuomennos newyorkilaisen Will Enon palkitusta teoksesta Thom Pain (based on nothing). Monologinäytelmä sai ensi-iltansa huhtikuussa 2013 Suomen Kansallisteatterin Omapohjassa ja lisänäytökset nähdään marraskuussa 2013 Ryhmäteatterin Pengerkadun näyttämöllä. Esityksen on ohjannut Petri Lehtinen ja Antero Kipusta näyttelee Reino Nordin.


title: Kälkäjärvi

text: Kälkäjärvi () on Muurmannin radan rautatieasema ja asutuskeskus Venäjällä Karjalan tasavallan Louhen piirin Ambarnyin kunnassa. Se sijaitsee samannimisen järven rannalla 18 kilometriä Ambarnyista luoteeseen. Asemanseudulla on 34 asukasta (vuonna 2013).


title: Kälkäjärvi

text: Kälkäjärven kylä mainitaan ensimmäisen kerran vuonna 1723. Sen venäjänkielinen nimitys perustuu sukunimeen "Bojarin". Vitsataipaleen volostiin kuuluneessa kylässä oli 1900-luvun alussa 17 taloa ja 139 asukasta. 1920- ja 1930-luvuilla Kälkäjärvi oli kyläneuvoston keskus. Sen asukkaat olivat etupäässä karjalaisia. Kälkäjärven asema on perustettu Muurmannin radan rakentamisen yhteydessä ensimmäisen maailmansodan aikana. Sen kaakkoispuolella sijaitseva kylä on nykyään autiona.


title: Kälkäjärvi

text: Kälkäjärven rautatieasemalla pysähtyvät Vienan Kemin ja Louhen väliset paikallisjunat. Sen kautta kulkee myös Pietarin ja Murmanskin väliseltä M18-valtatieltä Ambarnyiin ja Enkijärvelle haarautuva tie. Asemataajama koostuu kortteleittain rakennetuista matalista asuintaloista. Palveluihin kuuluu kauppa. Lähistöllä sijaitsee hiekka- ja soralouhos.


title: Jalkapallon naisten SM-sarjakausi 1991

text: Jalkapallon naisten SM-sarjakausi 1991 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Herttoniemen Toverit ja pronssia Tampereen Ilves.


title: Jalkapallon naisten SM-sarjakausi 1991

text: Kausi pelattiin 10 joukkueen kaksinkertaisena runkosarjana, minkä jälkeen neljä parasta joukkuetta pelasivat yksinkertaisen loppusarjan. Runkosarjan toiseksi viimeinen pelasi yksinkertaisen karsintasarjan I divisioonan kolmen lohkovoittajan kanssa, mistä selvisi kaksi parasta joukkuetta SM-sarjaan. Runkosarjan viimeinen joukkue putosi suoraan I divisioonaan.


title: Jalkapallon naisten SM-sarjakausi 1991

text: Edelliskaudella mestaruuden voittanut Helsinki United luopui sarjapaikastaan ja tilalle nostettiin FC Kuusysi.


title: Jalkapallon naisten SM-sarjakausi 1991

text: Joukkueet saivat bonuspisteitä seuraavasti: Runkosarjan voittaja 4, toinen 3, kolmas 2 ja neljäs 1 pisteen.


title: Lohkomatriisi

text: Matematiikassa lohkomatriisilla tarkoitetaan matriisin ositusta pienemmiksi matriiseiksi, lohkoiksi, jolloin alkuperäinen matriisi voidaan kirjoittaa näiden pienempien matriisien yhdistelmänä. Osituksen täytyy olla johdonmukainen siten, että se voidaan visualisoida jakamalla alkuperäinen matriisi lohkoihin koko matriisin läpi kulkevilla pysty- ja vaakasuorilla viivoilla. Jokainen matriisi voidaan kuvata lohkomatriisina yhdellä tai useammalla tavalla.


title: Lohkomatriisi

text: formula_1 -matriisi


title: Lohkomatriisi

text: voidaan jakaa neljäksi formula_3 -lohkoksi


title: Lohkomatriisi

text: Nyt ositettu matriisi voidaan kirjoittaa muodossa


title: Lohkomatriisi

text: Lohkojen ei ole pakko olla keskenään samankokoisia matriiseja. Yhtä hyvin voisimme valita vaikka


title: Lohkomatriisi

text: Lohkodiagonaalinen matriisi on lohkomatriisin erikoistapaus, jossa matriisin diagonaali koostuu neliömatriiseista ja sen kaikki muut alkiot ovat nollia. Lohkodiagonaalinen matriisi on aina neliömatriisi. Siis, jos formula_7 on lohkodiagonaalinen matriisi, niin se voidaan kirjoittaa muodossa


title: Lohkomatriisi

text: missä formula_9 on neliömatriisi kaikilla formula_10 formula_11


title: Lohkomatriisi

text: Tämä voidaan esittää myös matriisien suorana summana: formula_12.


title: Lohkomatriisi

text: Lohkodiagonaalisen matriisin determinantille ja jäljelle pätee:


title: Lohkomatriisi

text: Olkoon lohkomatriisit formula_7 ja formula_16, missä formula_7 on formula_18 -matriisi ja formula_16 on formula_20 -matriisi, ositettu siten, että


title: Lohkomatriisi

text: ja


title: Lohkomatriisi

text: Toisin sanoen, matriisin formula_7 rivit on jaettu formula_24:hun osaan ja sarakkeet formula_25:ään osaan. Vastaavasti matriisin formula_16 rivit on jaettu formula_25:ään osaan ja sarakkeet formula_28:ään osaan.


title: Lohkomatriisi

text: Nyt voidaan laskea matriisitulo formula_29, joka on muotoa formula_30 oleva matriisi ja jossa on formula_24 riviositusta ja formula_28 sarakeositusta. formula_33:n lohkot saadaan laskemalla:


title: Lohkomatriisi

text: jolloin


title: Punarintapyy

text: Punarintapyy ("Arborophila mandellii") on Itä-Aasiassa tavattava uhanalainen aitokanoihin kuuluva kanalintu.


title: Punarintapyy

text: Kooltaan punarintapyy voi kasvaa noin 28 cm pitkäksi. Laji on selästään ja siivistään harmaa punaruskein kuvioinnein. Selkeä tuntomerkki on oranssi pää ja rinnan leveä punaruskea juova. Punarintapyyn vatsa ja alarinta ovat väriltään harmaat punaruskein juovin. Linnun nokka on musta ja jalat punertavat.


title: Punarintapyy

text: Punarintapyytä tavataan Intian pohjoisosista Länsi-Bengalin, Sikkimin ja Arunachal Pradeshin osavaltioista, Bhutanista ja Kiinasta. Lajin elinympäristöä ovat ainavihantien vuoristometsien, kuten bambumetsien aluskasvillisuus tyypillisesti noin 350–2 500 metrin korkeudessa. Tällä hetkellä punarintapyykannan kooksi arvioidaan 2 500–10 000 yksilöä. Lajin kantaa uhkaa elinympäristöksi sopivien metsien hakkuut erityisesti Intiassa. Muita uhkia ovat metsästys ja karjankasvatus. Lajin lisääntymisaika on keväällä.


title: Ubangi

text: Ubangi ("Oubangi") on Kongojoen oikeanpuoleinen sivujoki keskisessä Afrikassa. Se alkaa Etelä-Sudanin ja Kongon demokraattisen tasavallan eli Kinshasan Kongon rajalta Mbomou- ja Uele-nimisinä haaroina, jotka yhtyvät Kinshasan Kongon ja Keski-Afrikan tasavallan rajalla Ubangiksi. Joki jatkuu Kinshasan Kongon ja Brazzavillen Kongon rajajokena. Se laskee Kongojokeen Mbandakan lounaispuolella. Joen pituus on 2 250 kilometriä Uelea pitkin mitaten.


title: François Englert

text: François Englert (6. marraskuuta 1932 Etterbeek, Belgia) on belgialainen teoreettinen fyysikko, joka vuonna 1964 esitti Robert Broutin kanssa julkaisemassaan paperissa, samana vuonna samanlaisen teorian tehneen Peter Higgsin mukaan nimetyn Higgsin mekanismin. Englert jakoi Higgsin kanssa vuoden 2013 Nobelin fysiikanpalkinnon.


title: François Englert

text: Englert syntyi vuonna 1932 ja opiskeli Brysselin vapaassa yliopistosta, josta valmistui tohtoriksi vuonna 1958. Hän toimi tämän jälkeen assistenttina vapaassa yliopistossa ja jatkoi sieltä Cornellin yliopistoon, jossa hän toimi tutkimusassistenttina 1959–1960 ja apulaisprofessorina 1960–1961.


title: François Englert

text: Englert palasi vuonna 1961 Brysselin vapaaseen yliopistoon ja sai sieltä professorin paikan 1964. Samana vuonna hän julkaisi Robert Broutin kanssa artikkelin ”Broken Symmetry and the Mass of Gauge Vector Mesons”, jossa he esittivät teorian, joka ennusti niin sanotun Higgsin bosonin olemassaolon. Hieman myöhemmin samana vuonna Peter Higgs julkaisi heistä riippumattoman artikkelin, jossa hän esitteli samantapaisen teorian. Englert johti vuosina 1980–1998 Broutin kanssa Brysselin vapaan yliopiston teoreettisen fysiikan tutkimusryhmää. Englert jäi eläkkeelle 1998 ja on toiminut sen jälkeen emeritusprofessorina.